Πολιτιστική Ατζέντα Πάτρας από 12/2/2010 έως 18/2/2010 (επιμέλεια: Ισίδωρος Σιδερόπουλος) | Καλλιτεχνική Διάδραση Πάτρας\nΠολιτιστική Ατζέντα Πάτρας από 12/2/2010 έως 18/2/2010 (επιμέλεια: Ισίδωρος Σιδερόπουλος)\nPosted on Φεβρουαρίου 12, 2010 Φεβρουαρίου 13, 2010 by artdiadrasi\nΤο ΔH.ΠΕ.ΘΕ Πάτρας συμμετέχει ενεργά στο Πατρινό Καρναβάλι 2010 με το Θέατρο Δρόμου και παρουσιάζει… Αλήθειες και Ψέματα…\nΟι παραστάσεις θα γίνουν σήμερα, σήμερα και αύριο από τις 12 έως τις 2.30 το μεσημέρι και από τις 6 το απόγευμα έως τις 8.30 το βράδυ σε κεντρικά σημεία της πόλης όπως στην Πλατεία Γεωργίου, στον πεζόδρομο της Αγίου Νικολάου και στην Πλατεία Τριών Συμμάχων.\nΕίναι μία παράσταση δρόμου βασισμένη σε κείμενα του Κοκτώ, που σκηνοθετεί ο Σπύρος Κουβαρδάς.\nΠαίζουν οι ηθοποιοί: Ειρήνη Ευαγγελάτου, Θέμης Βλάχος, Ανδρέας Θανασούλας, Mαρία Βάρσου , Νίκος Γαρόζης, Δημήτρης Πετρόχειλος.\nΈνα πολυθέαμα με στοιχεία κλειστού θεάτρου, που πραγματοποιείται σε δρόμους , πλατείες, σε μια προσπάθεια άμεσης συνάντησης και επικοινωνίας με το κοινό. Ξυλοπόδαροι με φωτιές , μουσικοί με τύμπανα και ακορντεόν συμμετέχουν στο θέαμα και μαγνητίζουν το θεατή. Πρόκειται για μία μορφή τέχνης που αναπτύχθηκε περισσότερο τη δεκαετία του 60 , ανατρέπει την καθημερινότητα και προκαλεί το θεατή να συμμετάσχει σε ένα γοητευτικό μουσικό-θεατρικό παιχνίδι με πολλές εκπλήξεις…\nΗ παράσταση διαρκεί 45 λεπτά.\nΜετά το παρθενικό πρώτο αποκριάτικο πάρτι της Λέσχης στο «Βοσινάκη» της οδού Γούναρη το 1978, ο Καρναβαλικός χορός της Κινηματογραφικής Λέσχης άνοιξε τα φτερά του προσφέροντας ξέφρενο κέφι και δυνατές συγκινήσεις σε πολλούς και φανατικούς θαυμαστές του και σήμερα έχει καθιερωθεί σαν ένας από τους πιο επιτυχημένους αποκριάτικους χορούς. Ένας χορός που έχει αφήσει εποχή και μένει αξέχαστος σε όσους συμμετέχουν με εφόδια την ανοιχτή καρδιά και τη διάθεση για καρναβαλικό ξεφάντωμα. Τα κοστούμια που έχουν κατά καιρούς κάνει την εμφάνισή τους στο χορό αυτό, εντυπωσιακά ή σατυρικά, πάντα με στιλ, έχουν μείνει αξέχαστα, καθώς και γνωστά πρόσωπα από την πρωτεύουσα που βάζουν στην ατζέντα τους το χορό της Λέσχης για την τελευταία Παρασκευή του Καρναβαλιού.\nΓια 32η συνεχή χρονιά, αυτή τη φορά σάς υποδέχονται απόψε στο «Fabric» (Hρώων Πολυτεχνείου 67, πρώην «Αποθέωση») σε έναν… κινηματογραφικό μασκέ χορό με θέμα «Σήκωσε τα Κόκκινα Φανάρια», όπου η μεταμφίεση είναι εντελώς απαραίτητη, εμπνευσμένη από το θέμα ή όχι. Φέτος, σε ένα μοντέρνο, εμπνευσμένο χώρο, το «Fabric», θα ζήσετε μια μοναδική βραδιά γλεντιού, απ’ όπου δεν θα λείπει τίποτα, αφού θα υπάρχει καλό φαγητό, σνακς, open bar, οπτικοακουστικά μέσα, ζωντανά happenings και εκλεκτή μουσική από εκλεκτούς dj’s.\nΤο Bal Masque της Περιηγητικής θα πραγματοποιηθεί την Παρασκευή 12 Φεβρουαρίου στις 10 μ.μ. στην αίθουσα Σεμέλη με στόχο να συνεχίσει την παράδοση επιφυλάσσοντας γλέντι, αποκριάτικα τραγούδια, χορό, κοτιγιόν, κορδέλες, κομφετί.\nΤη μουσική της βραδιάς έχει επιμεληθεί ο Χρήστος Παναγιωτόπουλος με πενταμελή ορχήστρα(κιθάρες,-σαξόφωνο-φωνή, κρουστά, πιάνο-ακορντεόν, φλάουτο, φωνή), η οποία θα αποδώσει ένα ποικίλο πρόγραμμα σε ρυθμούς λάτιν, τάνγκο, βαλς, καρναβαλικά, δεκαετίας.\nΤο γλέντι θα κρατήσει μέχρι πρωίας. Η τιμή της πρόσκλησης είναι 33 ευρώ και περιλαμβάνει πλήρες γεύμα και ποτά. Προσκλήσεις διατίθενται στο κατάστημα Hobby, Ρήγα Φεραίου 81. Τηλ: 2610221251, 6946695287, 6934197969.\nΈναν εναλλακτικό τρόπο διασκέδασης για τις Αποκριές σας προτείνει το εστιατόριο δροσερικό και η Εαρινή Ζυγιά για το Σάββατο 13 και Κυριακή 14 Φεβρουαρίου. Δυο βραδιές κεφιού και γλεντιού με παραδοσιακά τραγούδια, σκοπούς και χορούς από όλες τις περιοχές της Ελλάδας (Πελοπόννησος, Στερεά Ελλάδα, Μικρά Ασία, Ήπειρος, Θράκη, Νησιά Αιγαίου κλπ.), μαζί με σκωπτικά τραγούδια των ημερών.\nΕλάτε να χορέψετε και να γλεντήσετε απολαμβάνοντας παράλληλα τις εξαιρετικές γεύσεις του δροσερικoύ, εμπνευσμένες από την πλούσια ελληνική γαστρονομική παράδοση!\nΚώστας Μπαλατής: τραγούδι\nΓιάννης Μπαλαφούτης: κλαρίνο, νέι, καβάλ\nΚώστας Στεφανόπουλος: σάζι, λαούτο, ακορντεόν,\nΤην Καθαρά Δευτέρα ελάτε να πετάξετε τον αετό σας στην παραλία ενώ εμείς θα σας έχουμε ετοιμάσει ένα ιδιαίτερα πλούσιο νηστίσιμο μενού.\nδροσερικό -εστιατόριο-χώρος τέχνης\nΠεριοχή Λιβαδάκια. Ν. Καζαντζάκη Αραχωβίτικα Ρίου\nΤηλ κρατήσεων 2610 931500, κιν. 6938136273\nΟ Χορός του Δημάρχου της Μεσσάτιδας\nΑποκριάτικο χορό μασκέ διοργανώνει αυτό το Σάββατο στις 9.30 το βράδυ ο δήμαρχος Μεσσάτιδας Αθανάσιος Κολιτσίδας, στο κέντρο «Κεφαλόβρυσο» στο Σαραβάλι. Με «διάτα» του Δημάρχου, όσοι προσέλθουν στο χορό θα πρέπει να είναι μασκαρεμένοι , καθώς το γενικό πρόσταγμα του χορου επιβάλλει «Βάλτε τη μάσκα σας κι ελάτε στο χορό».\nΜΕΓΑΛΗ ΠΑΡΕΛΑΣΗ ΚΑΙ ΤΕΛΕΤΗ ΛΗΞΗΣ\nΗ μεγάλη γιορτή του Πατρινού Καρναβαλιού 2010 φτάνει στο τέλος της μέσα από εντυπωσιακές εκδηλώσεις και δρώμενα που έχουν προγραμματιστεί για το Σαββατοκύριακο.\nΟι εκδηλώσεις του τελευταίου διήμερου το οποίο θα ολοκληρωθεί με την Τελετή Λήξης το βράδυ της Κυριακής, αρχίζουν το μεσημέρι του Σαββάτου στους κεντρικούς δρόμους της πόλης, με τους Σοκολατορίχτες να «γλυκαίνουν» τη μέρα με χιλιάδες σοκολάτες. Παράλληλα θέατρα δρόμου θα δίνουν το τόνο και θα ενδυναμώνουν την καρναβαλική διάθεση. Έτσι από νωρίς το πρωί συγκρότημα κρουστών από την Ιταλία θα σκορπά κέφι με το ρυθμό και τα τύμπανα του, ανεβάζοντας το δείκτη της διασκέδασης στα ύψη. Πρόκειται για τα «Μεσαιωνικά Ταμπούρλα» από την Φαέντσα της Ιταλίας. Παράλληλα το συγκρότημα Quilombo θα παίζει batucada με κρουστά και τύμπανα.\nΤο συγκρότημα Quilombo ιδρύθηκε το 2004 από έναν πυρήνα ανθρώπων με αγάπη για την αφροβραζιάλιανικη μουσική και κουλτούρα. Η πρώτη επαφή με τη samba έγινε αρκετά χρόνια πριν από την ίδρυση του σωματείου. Πρώτος δάσκαλός, ο Ravi Manifique, ινδός ντράμερ και περκασιονίστας που ζει και εργάζεται στο Παρίσι, και ο οποίος, μεταξύ άλλων, ασχολήθηκε με την Batucatada και την ίδρυση σχολών samba σε διάφορες χώρες της Ευρώπης. Έπειτα από ένα διάστημα φιλοξενίας των μαθημάτων στο χώρο του Πολυτεχνείου, το 2004 το Quilombo πήρε τη μορφή σωματείου και απέκτησε έδρα στην οδό Παραμυθίας, στον Κεραμεικό, όπου στεγάζεται μέχρι σήμερα.\nΤην ίδια ώρα που ο κόσμος θα διασκεδάζει στους ξέφρενους ρυθμούς της σάμπας, σε άλλο σημείο της πόλης το θέατρο δρόμου του ΔΗΠΕΘΕ Πάτρας θα παρουσιάζει την δική του παράσταση σε κείμενα Κοκτώ και σε σκηνοθεσία του Σπύρου Κουβαρδά. Η παράσταση δρόμου του ΔΗΠΕΘΕ Πάτρας με το τίτλο «Αλήθειες και Ψέματα» είναι διαρκειας 45 λεπτών και έχει προγραμματιστεί για το μεσημέρι στις 12.00 και το απόγευμα στις 18.00 στην πλατεία Γεωργίου και στην Αγίου Νικολάου, αντίστοιχα.\nΟι καρναβαλιστές έχουν μερικές ώρες ανάπαυσης μέχρι το αργά απόγευμα για να επιστρέψουν με όλο το δυναμισμό και το κέφι τους για την καθιερωμένη την παραμονή της μεγάλης καρναβαλικής παρέλασης, «Νυχτερινή Ποδαράτη», όπου θα περάσουν όλα τα άρματα και τα καρναβαλικά γκρουπ.\nΞεκινώντας από την διασταύρωση των οδών Κορίνθου και Γούναρη υπολογίζεται ότι γύρω στις 18.30 θα έχουν φτάσει στην πλατεία Γεωργίου όπου θα την διασχίσουν από το κάτω μέρος, θα συνεχίσουν στην οδό Κορίνθου για να καταλήξουν στην οδό Καρόλου. Παραμονή Αποκριάς, η βραδιά δεν σταματά με την «Νυχτερινή ποδαράτη», συνεχίζεται όλο μαγεία και μυστήριο στο τελευταίο Χορό των Μπουρμπουλιών που φέτος πραγματοποιούνται στο Παλαιό Αρσάκειο.\nΗ ΜΕΓΑΛΗ ΚΑΡΝΑΒΑΛΙΚΗ\nΠΑΡΕΛΑΣΗ ΚΑΙ Η ΤΕΛΕΤΗ ΛΗΞΗΣ\nΤην αυλαία των εκδηλώσεων του Πατρινού Καρναβαλιού πέφτει με την Μεγάλη Παρέλαση της Κυριακής και αργά το βράδυ με την Τελετή λήξης στο Μόλο της Αγίου Νικολάου. Επικεφαλής της Μεγάλης Παρέλασης που έχει προγραμματιστεί να αρχίσει στις 2 το μεσημέρι από το ύψος της οδού Ελευθερίου Βενιζέλου για να καταλήξει στην οδό Κιλκίς, θα είναι η Μπάντα του Δήμου Πατρέων την οποία θα ακολουθούν τα καρναβαλικά άρματα και χιλιάδες καρναβαλιστές με τις πολύχρωμες στολές τους. Αναμένεται να παρελάσουν 222 καρναβαλικές ομάδες και έντεκα άρματα, εξαιρετικές σατιρικές δημιουργίες, του Καρναβαλικού Συνεργείου του Δήμου Πατρέων.\nΓια το φετινό καρναβάλι, το Καρναβαλικό Συνεργείο έχει ετοιμάσει έντεκα άρματα. Το άρμα του Βασιλιά Καρνάβαλου ο Πέτρος Βρυώνης τον «έντυσε» με τα χρώματα του κλόουν. Ακολουθεί το άρμα της Βασίλισσας του Πατρινού Καρναβαλιού 2010 που εξαιτίας της ημέρας (γιορτή του Αγίου Βαλεντίνου) είναι αφιερωμένο στους ερωτευμένους, έχει το σχήμα καρδιάς και είναι εξολοκλήρου άνθινο. Το άρμα είναι κατασκευή των Νίκου Λιβάνη και Νεκτάριου Σαρηγιάννη.\nΤο άρμα με τίτλο «Καρναβαλικό Big Bang» του Κώστα Σκορδάνη σχολιάζει με το δικό του τρόπο την δημιουργία των πλανητών, ενώ ακολουθεί ένα ακόμη δικό του, το «Τραβάει ο Οργανισμός μας (το κουπί). Σειρά έχει το άρμα «Η Σάτιρα της Σάτιρα – Λαζόπουλος» της Αγνής Στασινού και αμέσως μετά τα άρματα «Πράσινη Ανάπτυξη» και το «No Smoking» που μιλά ευθέως και βεβαίως σατιρίζει την απαγόρευση του καπνίσματος των Κώστα Σκονδράνη.\nΑκολουθούν το άρμα «Η μάχη του πάρκινκ» σε μακέτα του Αλ. Ασημακόπουλου και κατασκευή των Διον. Ανδριόπουλου και Δημ. Ντζουμάνη, το άρμα «Λαχανάκια Βρυξελλών» του Κώστα Σκορδάνη και το άρμα «Τόνωση της Οικονομίας».\nΤέλος, ανάμεσα στα καρναβαλικά πληρώματα θα παρελάσει το το άρμα για τις ανάγκες της ταινίας του Πατρινού σκηνοθέτη Παναγιώτη Φαφούτη που θα γυριστεί με «καμβά» το Πατρινό Καρναβάλι και φέρει το τίτλο «Παράδεισος» σε μακέτα της Π. Βάλτη και κατασκευή του Διον. Ανδριόπουλου.\nΑμέσως μετά την μεγάλη παρέλαση της Κυριακής, οι δρόμοι όλοι οδηγούν στο Μόλο της Αγίου Νικολάου, όπου θα γίνει η Τελετή Λήξης και θα καεί ο φετινός βασιλιάς Καρνάβαλος.\nΤην Τελετή Λήξης που έχει προγραμματιστεί να αρχίσει στις 21.00, θα παρουσιάσει η δημοσιογράφος Έφη Καρούνια. Εκτός από την καύση του Βασιλιά Καρνάβαλου η Τελετή Λήξης περιλαμβάνει ένα χορευτικό show από το Λουίς Μέντες και τους χορευτές του και εντυπωσιακά, σπάνια ακροβατικά νούμερα από το ιταλικό συγκρότημα ακροβατών «Sonich» που ήλθε ειδικά στην Πάτρα για την Τελετή Λήξης του Πατρινού Καρναβαλιού 2010 από το Τορίνο.\nΌπως το απαιτεί η παράδοση ο Δήμαρχος Πατρέων Ανδρέας Φούρας από την σκηνή της Τελετής Λήξης θα δώσει το σύνθημα για το επόμενο καρναβάλι για να ακολουθήσει μουσική και καταιγισμός πυροτεχνημάτων για να αρχίσει το καθιερωμένο υπαίθριο πάρτι των καρναβαλιστών μέχρι τις πρώτες πρωινές ώρες.\nΤο Πατρινό Καρναβάλι 2010 ολοκληρώνονται με μία ακόμη εκδήλωση το απόγευμα της Καθαράς Δευτέρας (19.00), όπου στην αίθουσα «Αίγλη» της Veso Mare θα γίνει η τελετή απονομής των Βραβείων του Πατρινού Καρναβαλιού 2010.\nLast sunday party\nΤην Κυριακή 14 Φεβρουαρίου στις 11.30 μ.μ. ο πολυχώρος «Πολιτεία» διοργανώνει και φέτος το πιο δυνατό party για τον αποχαιρετισμό του βασιλιά Καρνάβαλου.\nΟι γνωστοί dj’s, Στέλιος Αποστολόπουλος και Παναγιώτης Σιαμπάνης, θα δώσουν το ρυθμό από τα decks της «Πολιτείας», όπως μόνον αυτοί γνωρίζουν…\nΚαι εσείς θα βάλετε το κέφι… μέχρι τελικής πτώσεως!\nΕλεύθερο ποτό και φαγητό, lasers, videoπροβολές και πολλές ακόμη εκπλήξεις περιμένουν όσους πιστούς καρναβαλιστές παραβρεθούν…\nΠληροφορίες 2610 342-200. Τιμή πρόσκλησης 40 ευρώ\nΠροπώληση στα δισκοπωλεία «Musical» και «Discover Παπασωτηρίου» και στο «Εργαστήρι».\nΚαθαρή Δευτέρα 15/02\nΚούλουμα στην Πλαζ, 11.00\nΤην ευκαιρία να απολαύσουν την ξεγνοιασιά της Καθαρής Δευτέρας 2 Μαρτίου, αμέσως μετά το αποκορύφωμα του μεγαλύτερου πολιτιστικού θεσμού της πόλης μας και να διασκεδάσουν μέσα από τις πλούσιες εκδηλώσεις για τα Κούλουμα -που ετοίμασε και θα υλοποιήσει η Αντιδημαρχία Πολιτισμού και το Πνευματικό Καλλιτεχνικό Κέντρο του Δήμου Πατρέων, θα έχουν οι χιλιάδες των πατρινών που θα κατακλύσουν και φέτος το χώρο της Πλαζ του Δήμου Πατρέων.\nΤις εκδηλώσεις της Καθαρής Δευτέρας παρουσίασε στους εκπροσώπους των τοπικών ΜΜΕ η πρόεδρος του Πνευματικού Καλλιτεχνικού Κέντρου του δήμου Πατρέων κυρία Ελένη Δάσιου. Ιδιαίτερα συγκινημένη καθώς βρισκόταν και πάλι σε γνώριμους χώρους στα γραφεία που στέγαζαν τις δράσεις του Δήμου, προσκάλεσε τους Πατρινούς να συμμετάσχουν στο πατροπαράδοτο γλέντι (με νηστίσιμα για 5.000 άτομα), ενώ ευχήθηκε να έχει καλό καιρό.\nΣτη συνέντευξη Τύπου παρέστησαν τα μέλη της Επιτροπής Χαρταετού. Η Μαρία Τσουκαλά -Ηλιοπούλου έκανε ιδιαίτερη αναφορά στην προσφορά της Τζόαν Κολοκυθά -που κηδεύτηκε χθες- για την πόλη και το καρναβάλι της. Ο Γιώργος Καμάρας προέτρεψε τα παιδιά να αφήσουν τους υπολογιστές και να βγουν στην εξοχή. Στο ίδιο πνεύμα και ο Σάκης Μπονέλης ζήτησε μεγαλύτερη στήριξη από τα δημοτικά σχολεία, όπου πρέπει να δίνονται τα πρώτα ερεθίσματα για τέτοιες λαϊκές εκδηλώσεις.\nΟι εκδηλώσεις της Καθαρής Δευτέρας θα ανοίξουν στις 9 το πρωί με τη διοργάνωση πανελλήνιου διαγωνισμού χαρταετού από την Επιτροπή Χαρταετού του Π.Κ.Κ. και σε αυτόν θα μπορούν να πάρουν μέρος συμπολίτες μας που θα πετάξουν μόνο αυτοσχέδιους χαρταετούς που θα διαγωνιστούν στο ύψος, το μέγεθος, την πρωτοτυπία και την καλλιτεχνική φύση τους.\nΑμέσως μετά από την απονομή των βραβείων στους νικητές οι χιλιάδες επισκέπτες θα έχουν την ευκαιρία να γευτούν παραδοσιακά νηστίσιμα φαγητά που θα προσφερθούν σε όλους δωρεάν με τη συνοδεία κρασιού, τσίπουρου και ούζου, αλλά και να ξεφαντώσουν χορεύοντας μέχρι το απόγευμα με την ορχήστρα του κ. Χρήστου Παναγιωτόπουλου με δημοτικό-λαϊκό-νησιώτικο και ρεμπέτικο πρόγραμμα.\nΠαράλληλα, το Χορευτικό Τμήμα του Π.Κ.Κ. θα παρουσιάσει μουσικοχορευτική παράσταση χορεύοντας γνωστούς δημοτικούς και λαϊκούς χορούς απ’ όλη την Ελλάδα, δίνοντας το έναυσμα για το ξεκίνημα το γλεντιού.\n«Φίλησέ με Φολβίλ» του Ευγένιου Λαμπίς\nΘεατρική Σκηνή του Πολυχώρου Πολιτεία, 21.30\nΗ Θεατρική Σκηνή του Πολυχώρου Πολιτεία υπηρετώντας το κλασσικό ρεπερτόριο, φέρνει στην επικαιρότητα μία δροσερή και κεφάτη φάρσα του ευφυούς Παριζιάνου μαίτρ του είδους, Ευγένιου Λαμπίς (1815-1888).\nΗ φάρσα δεν είναι εύκολο είδος θεάτρου. Οι αφρώδεις και επιφανειακοί χυμοί της, προκύπτουν από μία συστηματική ρυθμολογία, στα όρια του μουσικού κειμένου. Κάθε δευτερόλεπτο που σπαταλιέται άσκοπα, γίνεται η αιτία να εξανεμιστεί το ακαριαίο και αβαθές χιούμορ της φάρσας, η άκρως αναγκαία ευφορία της στιγμής.\nΤο καλλιτεχνικό στοίχημα λοιπόν, είναι σημαντικό και άκρως γοητευτικό, όταν υπηρετεί κανείς ένα κλασσικό έργο και οφείλει να διαβάσει, σαν καλλιτέχνης, «χθεσινές παρτιτούρες» με σύγχρονη ματιά.\nΟι ήρωες που παρελαύνουν είναι ολοκληρωμένοι χαρακτήρες. Η ευθύνη των ηθοποιών είναι να ερμηνεύσουν την ευφρόσυνη πλευρά του βάθους των ηρώων, χωρίς να σπαταληθεί χρόνος για πλασαρίσματα ακόμα και μιας έντονης περσόνας.\nΗ φάρσα είναι θέατρο δεξιοτεχνίας και ισχυρή σκηνική αναμέτρηση του ψέματος με την αλήθεια.\nΗ φάρσα έχει πολλά «κατ’ ιδίαν». Επιλέξαμε, πολύ συνειδητά, αυτές οι «κατ’ ιδίαν» στιγμές, που οι ήρωες αποκαλύπτουν τις εσώτερες αλήθειες τους, να «κατεβαίνουν» στο κοινό. Οι ηθοποιοί κάνουν τον θεατή συμμέτοχο και συνένοχο, λέγοντάς του την αλήθεια. Με τον άλλο ηθοποιό, στη σκηνική τους αναμέτρηση υπηρετούν το «πρωτόκολλο» και τα συναφή κατά συνθήκην ψεύδη. Αυτή η συνεχής μετατόπιση από το ψέμα στην αλήθεια και από την αλήθεια στο ψέμα είναι μεγάλη καλλιτεχνική πρόκληση και εφόσον συντελεστεί, χτίζει μέσα στους φρενήρεις ρυθμούς της φάρσας, τον παραλογισμό και τη ρηχότητα του βίου, το παιγνιώδες και το ευτράπελο της καθημερινότητας, τη φαιδρή όψη της μοναξιάς μας, το ιλαρό πρόσωπο των ανεκπλήρωτων πόθων μας.\nΤη μετάφραση-απόδοση του έργου υπογράφουν η Ζάνα Αρμάου και ο Παναγιώτης Μέντης, τη σκηνοθεσία ο Διονύσης Βούλτσος, τη μουσική επιμέλεια η Σοφία Καμαγιάννη, τα σκηνικά ο Neritan Delibashi, την επιμέλεια κοστουμιών η Αθηνά Μακρυγιάννη, τους φωτισμούς ο Διονύσης Βούλτσος. Χειρισμό ήχου κάνει ο Νίκος Γιατράκος και φωτισμών η Εύη Κουλαμά.\nΠαίζουν (με σειρά εμφάνισης) : Την υπηρέτρια Μαρτόν η Λίλα Μιαούλη, τον ιππότη ντε Φολβίλ ο Γεράσιμος Ντάβαρης, τον Μαρκήσιο ντε Μανικάν ο Στέλιος Σοφός, την Μπέρτα, κόρη του Μανικάν η Κατερίνα Τασσύ, τον Υποκόμη ντε Σατεναί ο Μάριος Ντερντές και τον αυλάρχη του πρίγκηπα ντε Κοντί ο Διονύσης Βούλτσος.\nΤο εισιτήριο της παράστασης είναι 18 ευρώ το κανονικό, 15 ευρώ το εισιτήριο της λαϊκής απογευματινής και 12 ευρώ το ομαδικό (από πέντε άτομα και πάνω) καθώς επίσης και το φοιτητικό.\nΑπό τις 17 Φεβρουαρίου και κάθε Τετάρτη και Σάββατο, μέχρι τις 27 Μαρτίου, κάθε θεατής που θα ήθελε να παρακολουθήσει και τα δύο έργα αυθημερόν («Φίλησέ με Φολβίλ» και «Τίτα Λου»), θα έχει ειδικό εισιτήριο 24 ευρώ και οι φοιτητές 20 ευρώ.\nΚάθε θεατής θα προμηθεύεται μαζί με το εισιτήριό του και ένα εκπτωτικό κουπόνι, για να ολοκληρώσει, εάν επιθυμεί, τη βραδιά του στο εστιατόριο του Πολυχώρου Πολιτεία.\nΠΡΟΓΡΑΜΜΑ ΠΑΡΑΣΤΑΣΕΩΝ ΑΠΟ 17/2/2010 ΕΩΣ 28/3/2010\nΗ οριστική αναδιάταξη ημερών παραστάσεων, για να καλυφθεί το εναλλασσόμενο ρεπερτόριο, από τις 17 Φεβρουαρίου έως και τις 28 Μαρτίου 2010, έχει ως εξής:\n«Η Πεντάμορφη και το Τέρας» της Ξένιας Καλογεροπούλου και του Θωμά Μοσχόπουλου, κάθε Κυριακή στις 17.30΄.\n«Τίτα Λου» της Catherine Anne, κάθε Τετάρτη και Πέμπτη στις 21.30΄ και λαϊκή απογευματινή\nτο Σάββατο στις 19.15΄.\n«Φίλησέ με Φολβίλ» του Ευγένιου Λαμπίς, κάθε Παρασκευή και Σάββατο στις 21.30΄ και λαϊκή απογευματινή την Τετάρτη 19.15΄.\nΕκδηλώσεις στο Συνεδριακό & Πολιτιστικό Κέντρο\n17-18/2/2010: 16ο Φοιτητικό Συνέδριο «Επισκευές Κατασκευών 2010», που διοργανώνεται στο πλαίσιο της εκπαιδευτικής δραστηριότητας του μαθήματος «Επισκευές και Ενισχύσεις Κατασκευών από Οπλισμένο Σκυρόδεμα», από τους φοιτητές του Ε’ έτους του Τμήματος Πολιτικών Μηχανικών του Πανεπιστημίου Πατρών, με την εποπτεία του Αν. Καθηγητή Στ. Δρίτσου. Οι τέσσερις καλύτερες εργασίες του συνεδρίου θα βραβευτούν. Πληροφορίες στο τηλ: 2610 997780.\n18/2/2010: Συνεδρίαση της εκτελεστικής επιτροπής του Δικτύου Πανεπιστημίων Πολιτιστικών Πρωτευουσών της Ευρώπης (University Network of the European Capitals of Culture – UNECC), που διοργανώνεται από το Τμήμα Διεθνών Σχέσεων του Πανεπιστημίου Πατρών. Το Δίκτυο Πανεπιστημίων των Πολιτιστικών Πρωτευουσών της Ευρώπης είναι ένας διεθνής μη-κερδοσκοπικός οργανισμός, που καθιερώθηκε τον Δεκέμβριο 2006 στο Pecs της Ουγγαρίας από 40 Πανεπιστήμια – μέλη του Δικτύου. Η δημιουργία του στηρίχθηκε στην ιδέα ότι θα είναι ιδιαίτερα χρήσιμη η συνεργασία των Πανεπιστημίων των Πολιτιστικών Πρωτευουσών της Ευρώπης μέσω ενός δικτύου, με στόχο την συνεργασία σε θέματα πολιτισμού, προώθησης κοινών πολιτιστικών δραστηριοτήτων, καθώς επίσης και προώθησης νέων μορφών ακαδημαϊκής και εκπαιδευτικής συνεργασίας. Πληροφορίες στον κ. Νικ. Μάνδαλο, τηλ.: 2610-994259.\nΕΝΑΡΞΗ ΚΥΚΛΟΥ ΣΠΟΥΔΩΝ ΓΙΑ ΧΟΡΩΔΙΑΚΗ ΕΚΠΑΙΔΕΥΣΗ\nΗ Πατραϊκή Μαντολινάτα & Μικτή Χορωδία είναι ένα από τα ιστορικότερα μουσικά σωματεία μη κερδοσκοπικού χαρακτήρα της πόλης μας. Ιδρύθηκε τον Σεπτέμβριο του 1927, από μια 15μελή ομάδα νέων, με αγάπη για την μουσική. Από τότε μέχρι σήμερα έχει πραγματοποιήσει πάνω από 1000 εκδηλώσεις και έχει αναπτύξει πολυποίκιλη δραστηριότητα, πιστοποιώντας πως η Πατραϊκή Μαντολινάτα & Μικτή Χορωδία σημάδεψε με την πορεία της τη μουσική και πολιτιστική κίνηση της περιοχής μας. Το Ωδείο μας που είναι ένα τμήμα του Ομίλου, και αυτό μη κερδοσκοπικού χαρακτήρα, συμβάλλοντας στη συνέχεια αυτής της πορείας ανοίγει νέους δρόμους στην μουσική εκπαίδευση των νέων μουσικών και καθηγητών μουσικής, αλλά και των μουσικών που ασχολούνται με την χορωδιακή μουσική. Γι’ αυτό, λοιπόν, ξεκίνησε έναν νέο κύκλο μαθημάτων Χορωδιακής Εκπαίδευσης που θα διαρκέσει έως το τέλος της σχολικής χρονιάς 2009 – 2010.\nΗ χορωδιακή εκπαίδευση απευθύνεται σε μαέστρους χορωδίας και καθηγητές μουσικής σε ωδεία καθώς και σε καθηγητές μουσικής Α’/θμιας και Β’/ θμιας εκπαίδευσης.\nΦυσιολογία της ανθρώπινης φωνής .\n(Γνώση σωστής παραγωγής του ήχου, Φωνητικές ιδιαιτερότητες του παιδιού, του εφήβου, του ενήλικα. Γνώση διαχείρισης της αναπνοής κ.τ.λ)\nΦωνητική προετοιμασία χορωδού.\n(Γνώση χρήσης ζεσταμάτων, φωνητικών, σωματικών. Πως ξεκινάει το ζέσταμα. Ζεστάματα που δουλεύουν κ.τ.λ.)\nΤεχνικές εκμάθησης ενός κομματιού.\nΒάσεις για τη δημιουργία προπαιδικής, παιδικής, νεανικής και χορωδίας ενηλίκων.\nΤο σεμινάριο θα πραγματοποιείται σε δύο αυτόνομους κύκλους σπουδών. Ο πρώτος θα ξεκινάει από τον Σεπτέμβριο έως τον Ιανουάριο, και ο δεύτερος θα ξεκινάει τον Φεβρουάριο και θα τελειώνει τον Ιούνιο. Τα μαθήματα θα πραγματοποιούνται σε εβδομαδιαία βάση και εκτός από τον θεωρητικό θα έχουν και πρακτικό χαρακτήρα καθώς θα λειτουργεί και χορωδιακό εργαστήριο που η θεωρία θα εφαρμόζεται στην πράξη. Οι σπουδαστές θα έχουν ενεργή συμμετοχή κατά την διάρκεια των μαθημάτων.\nΘα δοθεί χρήσιμο υλικό στους συμμετέχοντες σπουδαστές.\nΣτο τέλος κάθε κύκλου σπουδών θα δίνεται βεβαίωση παρακολούθησης του κύκλου μαθημάτων – COURSE.\nΟ σκοπός αυτής της σειράς μαθημάτων είναι η απόκτηση βασικών γνώσεων κάθε ενδιαφερόμενου στην προσπάθειά του να ξεκινήσει τη δημιουργία μιας χορωδίας με τα καλύτερα θεμιτά αποτελέσματα. Παράλληλα κάποιος που διαθέτει ήδη εμπειρία μπορεί να βοηθηθεί στη κατανόηση και λύση τεχνικών προβλημάτων στη διάρκεια μιας πρόβας, αλλά και στη διδασκαλία της χορωδίας του.\nΥπεύθυνη του τμήματος Χορωδιακής Εκπαίδευσης\nκα. Μέλπω Βικάτου\nΣτη Β’/θμια εκπ/ση,\nΜ.Α. στη Χορωδιακή Εκπ/ση\nUniversity of Surrey Roehampton London.\nΠΛΗΡΟΦΟΡΙΕΣ – ΕΓΓΡΑΦΕΣ ΑΠΟ ΑΡΧΕΣ ΦΕΒΡΟΥΑΡΙΟΥ 2010\nΣΤΟ ΩΔΕΙΟ ΤΗΣ ΠΑΤΡΑΪΚΗΣ ΜΑΝΤΟΛΙΝΑΤΑΣ\nΚΑΘΕ ΑΠΟΓΕΥΜΑ: 17:00 – 21:00 & ΣΑΒΒΑΤΟ 10:ΟΟ – 14:00,\nΠΑΝΤΑΝΑΣΣΗΣ 4 & ΑΓΙΟΥ ΑΝΔΡΕΟΥ, ΠΑΤΡΑ.\nΟ Διοικητικός Διευθυντής του Ωδείου & Υπεύθυνος Δημοσίων Σχέσεων του Ομίλου κ. Γιώργος Γεωργόπουλος, Κιν.: 6936773337\nΑΠΟ ΕΠΙ ΔΡΑΣΕΙ\nΚΑΙ ΕΡΜΗΝΕΙΑΣ ΚΕΙΜΕΝΟΥ\n* Γιατί ξεχωρίζουν κάποιοι ηθοποιοί ;\n* Τι ζητάει ο συγγραφέας από εμάς ;\n* Ο ρόλος του σκηνοθέτη.\n(Ρ. Φεραίου 106 & Ασκληπιού) Αίθουσα ημιώροφου\nΣτο εργαστήριο θα εξερευνήσουμε νέες καλλιτεχνικές αρχές που οδηγούν σε προσωπικές και πρωτότυπες δημιουργικές εμπειρίες.\nΟι συμμετέχοντες θα δουλέψουν με κείμενα κλασικού και σύγχρονου ρεπερτορίου.\nΣτόχος είναι να μεταφερθούν νέοι τρόποι δουλειάς που χρησιμοποιούνται από μεγάλους ηθοποιούς του θεάτρου και κινηματογράφου στην Αμερική και την Αγγλία.\nΕισάγοντας ένα νέο τρόπο ερμηνείας του κειμένου και αναδεικνύοντας το κείμενο κάτω από τις λέξεις και τις κρυμμένες έννοιες , θα εντοπίσουμε την καθαρή δράση και τους άμεσους στόχους.\nΤο σεμινάριο απευθύνεται σε ηθοποιούς, σκηνοθέτες, θεατρολόγους και όσους\nασχολούνται με την τέχνη του θεάτρου εν γένει.\nΣάββατο 6 Μαρτίου 2010 13:00- 19:00\nΚυριακή 7 Μαρτίου 2010 10:00- 16:00\n* Κόστος συμμετοχής: 75 ευρώ\n* Στο τέλος του σεμιναρίου θα δοθούν βεβαιώσεις συμμετοχής\nΠληροφορίες- Δηλώσεις συμμετοχής:2610. 422 080, 6976.878104, 6936 603816/ Γιούλη Δούβου\n“Tango, Amor Y Libertad”\nΤο Σάββατο 6 Μαρτίου, στις 8.30 μ.μ., το Centro Cultural Patras Tango Academia, παρουσιάζει στην μεγάλη αίθουσα του Συνεδριακού & Πολιτιστικού Κέντρου Πατρών, την μουσικοχορευτική παράσταση “Tango, Amor Y Libertad” σε σύμπραξη με τον κορυφαίο Αργεντίνο σολίστα του Tango “Franco Luciani” και με τη διάσημη πολυεθνική Tango Orquesta “Ensemble Hyperion”.\nXορογραφίες από την Ειρήνη Φιλίππου\nΧορεύουν: Ειρήνη Φιλίππου & Βασίλης Ντούκας, Χορευτική Ομάδα C.C.Patras Tango\nΣυνδιοργάνωση: Νομαρχιακή Αυτοδιοίκηση Αχαϊας\nΗ εκδήλωση τελεί υπό την αιγίδα της Πρεσβείας της Αργεντινής & της Πρεσβείας της Ουρουγουάης.\nΠαντανάσσης 20 & Ρήγα Φεραίου\nΤΑ ΜΕΛΗ ΤΗΣ ΔΕΠΑΡ ΓΙΑ ΤΗΝ ΑΪΤΗ\nΜια μικρή κίνηση αγάπης προς τον δοκιμαζόμενο λαό της Αϊτής έκαναν τα μέλη του διοικητικού συμβουλίου της ΔΕΠΑΡίου, καταθέτοντας τις αποζημιώσεις τους από την πρώτη συνεδρίαση της χρονιάς σε λογαριασμό της UNISEF.\nΤα μέλη του διοικητικού συμβουλίου της δημοτικής επιχείρησης πολιτισμού του δήμου Ρίου συνεδρίασαν την περασμένη εβδομάδα. Παράλληλα στο περιθώριο της συνεδρίασης κόπηκε και η πρωτοχρονιάτικη πίττα της ΔΕΠΑΡ και τυχερός της χρονιάς ήταν το μέλος του διοικητικού συμβουλίου Θοδωρής Μέρμελας\nΤο βιβλίο του Μίμη Ανδρουλάκη «Ε, Πρόεδρε!», που κυκλοφορεί από τις εκδόσεις Καστανιώτη, θα παρουσιάσουν το Σάββατο 27 Φεβρουαρίου στις 7.30 μ.μ. στο «Βυζαντινό» οι βουλευτές Αχαΐας Κώστας Σπηλιόπουλος, Νίκος Νικολόπουλος, Νίκος Τσούκαλης, ενώ θα προλογίσει ο υφυπουργός Δικαιοσύνης, Διαφάνειας και Ανθρωπίνων Δικαιωμάτων Απόστολος Κατσιφάρας.\nΣυντονίζει η εμπορική διευθύντρια του «Best», πολιτευτής ΠΑΣΟΚ Μαρία Κακαβάνη. Θ΄ ακολουθήσει δεξίωση με μουσικό πρόγραμμα.\nΤο πιο ηχηρό όνομα από το χώρο της μουσικής, που έχει εμφανιστεί τα τελευταία χρόνια στην Πάτρα και σίγουρα ένα από τα πλέον αγαπημένα του ελληνικού κοινού θ’ ανοίξει τις εκδηλώσεις του Διεθνούς Φεστιβάλ Πάτρας 2010, που διοργανώνουν η Αντιδημαρχία Πολιτισμού του Δήμου Πατρέων και η ΔΕΠΑΠ.\nΚαι μπορεί ο «πυρετός» του Πατρινού Καρναβαλιού να έχει χτυπήσει κόκκινο, αφού η μεγάλη γιορτή της Πάτρας διανύει την τελευταία εβδομάδα, ωστόσο η ανακοίνωση της συναυλίας των «Scorpions» για πρώτη φορά στην Πάτρα στις 9 Ιουνίου στο Παμπελοποννησιακό Στάδιο αναμφίβολα αποκτά ξεχωριστό ενδιαφέρον.\n← Σειρά Παρέλασης Καρναβαλικών Ομάδων 2010\nΠολιτιστική Ατζέντα Πάτρας από 19/2/2010 έως 26/2/2010 (επιμέλεια: Ισίδωρος Σιδερόπουλος) – →


Majorana Hortensis, Majorana Origanum\nΤο αιθέριο έλαιο της Μαντζουράνας προέρχεται από τα φύλλα και τις κορυφές των ανθών με απόσταξη υδρατμών. Χαρακτηρίζεται από πικάντικες, φυλλώδεις υψηλές νότες και ζεστό, ξυλώδες υπόχρωμα με υποψία καμφοράς. Αναμειγνύεται καλά με τη Λεβάντα, το Περγαμόντο, το Χαμομήλι, τον Ευκάλυπτο, το Δενδρολίβανο, το Tea Tree, τη Ρίγανη κ.α.\nΤο αιθέριο έλαιο της Μαντζουράνας χρησιμοποιείται στην αρωματοθεραπεία ως αναλγητικό, αντισηπτικό, αντισπασμωδικό, δυναμωτικό, εμμηναγωγό, τονωτικό του νευρικού συστήματος και των μυών.\nΑνακουφίζει την καρδιά, τα αισθήματα και τον πόνο. Ανακουφίζει από τους πόνους της περιόδου, τα αέρια και τη δυσκοιλιότητα. Σε ψυχολογικό επίπεδο καταπολεμά τη θλίψη και μειώνει την ερωτική επιθυμία. Φέρνει στην επιφάνεια την κρυμμένη δύναμη και αντοχή.\nΕίναι χρήσιμο στη χαλάρωση των τεντωμένων, άκαμπτων μυών και ανακουφίζει από τον πόνο των ρευματοπαθειών. Διαστέλλει τα αιμοφόρα αγγεία και δημιουργεί τοπικά την αίσθηση της θερμότητας.


αουτσαιντερ: "περιμένοντας τον Nklaps"\nΠεριμένοντας τον Νκλαπς να γράψει για τη «νεραΐδα του στοιχήματος» και να μας βάλει στην νέα στοιχηματική χρονιά.  Από την άλλη εβδομάδα τέρμα το διάλειμμα, τα κεφάλια μέσα – για μας ο Αύγουστος είναι μήνας προσαρμογής. Δεν πέφτουμε με τα μούτρα, για μην φάμε τα μούτρα μας. Παρακολούθηση και μάθηση, γι' αυτό προσφέρεται ο Αύγουστος.\nΕυκαιρίες τον Αύγουστο θα υπάρξουν; - πάντα υπάρχουν ευκαιρίες γι αυτόν που ξέρει τι ζητά... Αρκει\nνα μην φτιάχνουμε εμείς τις ευκαιρίες στο κεφάλι μας, για να βρίσκουμε πατήματα για να παίζουμε...\nΤο μπλογκ θα μείνει πιστό και για δεύτερη χρονιά σε παπαριές και Αγγλικές ομορφιές – δραχμάς δεν δίνουμε, λίρες δεν δίνουμε, δολάρια δεν δίνουμε, αυτό που ίσως δίνουμε είναι μια βοήθεια να μην πετά ο παίκτης, ο «αιώνιος» παίκτης, τα λεφτά του σε ένα πηγάδι δίχως πάτο!\nΕίμαστε εδώ για θυμίζουμε πως τα κουπόνια δεν είναι πεπόνια να τα βρεις στη λαϊκή. Να έχεις το βλέμμα του πολεμιστή και την εγκράτεια του ερημίτη - να δυο άπλες συμβουλές. Να σεβόμαστε τα λεφτά μας και να τα σκορπάμε με φειδώ – να έχουμε χαρτογραφήσει το έδαφος και να έχουμε σχεδιάσει τις κινήσεις μας από καιρό. Να μάθουμε να στεκόμαστε με τις ώρες καραούλι και μόλις κάνει το λάθος ο εχθρός να χτυπήσουμε και να φύγουμε! Αλλά θα πρέπει να είμαστε σε θέση να βλέπουμε το λάθος.\nΗ κάθε νίκη μας να μας κάνει ακόμα πιο προσεκτικούς, να παραμένουμε προσγειωμένοι και να μην αφήνουμε να φωλιάσει μέσα μας το φάντασμα της πλεονεξίας! Στην ήττα να μην ψάχνουμε για δικαιολογίες, αλλά να είμαστε αυστηροί τιμωροί του ίδιου μας του εαυτού! Οι νίκες μάς κάνουν πιο δυνατούς, αλλά οι ήττες πιο σοφούς!\nΕμείς εδώ πιστεύουμε –όχι δογματικά– στην αξία του αουτσάιντερ – πρέπει όμως να πιστεύεις κάπου, αλλιώς δεν θα μπορείς να χωνέψεις τις ήττες σου! Η πίστη σου όμως πρέπει να είναι αποτέλεσμα μελέτης και χρόνιας εμπειρίας και όχι αποτέλεσμα πλάνης!\nΤο μπλογκ είχα σκοπό να το φτιασιδώσω λίγο το καλοκαίρι – αλλά δεν είμαι και ο καλύτερος οργανωτικά.\nΥ.Γ. Πάντως το να μας τιμά κάποιος με τις σκέψεις του είναι μια νίκη και αυτό – περιμένοντας τον Νκλαπς λοιπόν…\nnklaps 31 Ιουλίου 2016 - 6:12 μ.μ.\nΣε ευχαριστω για την τιμη που εσυ μου κανεις.\nΜπαζ ο ερημίτης 31 Ιουλίου 2016 - 7:45 μ.μ.\nΤο προλόγισα για να "σπείρω" την αγωνιά στον λαό και να σε περιμένει.\nnklaps 1 Αυγούστου 2016 - 2:55 μ.μ.\nΤο εστειλα, τσεκαρε το mail.


Χαμηλές πτήσεις για τα ελληνικά αεροδρόμια | Liberal.gr\nΣκεπτικισμός επικρατεί στην τουριστική αγορά όσο περνούν οι εβδομάδες και γίνονται γνωστά τα στοιχεία για τις ξενοδοχειακές κρατήσεις αλλά και για την πορεία της επιβατικής κίνησης στα ελληνικά αεροδρόμια. Η αγορά δεν δείχνει να επανακάμπτει εύκολα, οι επισκέπτες είναι λιγοστοί, η εικόνα προβληματίζει και η όποια διόρθωση είναι πολύ πιο αργή σε σχέση με τις αρχικές προσδοκίες.\nΗ εικόνα που έχει αποκομίσει η αγορά είναι ότι οι ξένοι επισκέπτες θέλουν να έρθουν στην Ελλάδα, αλλά ανησυχούν, φοβούνται τι θα συμβεί εάν νοσήσουν, τους προβληματίζει η ταλαιπωρία που θα υποστούν σε πτήσεις και ξενοδοχεία, ενώ στην εξίσωση μπαίνει και η μείωση του εισοδήματός τους. Σύμφωνα με πηγές της τουριστικής βιομηχανίας οι περισσότεροι από τους φετινούς δυνητικούς ταξιδιώτες προς Ελλάδα δεν αναμένουν να μας επισκεφτούν πριν από τα τέλη Αυγούστου, αρχές φθινοπώρου. Και αυτό στο σενάριο που δεν θα υπάρξει ένα δεύτερο κύμα πανδημίας.\nΤην προβληματική αυτή εικόνα επιβεβαιώνουν και τα μέχρι τώρα στοιχεία για την επιβατική κίνηση στα ελληνικά αεροδρόμια, όπως τα 14 τα οποία διαχειρίζεται η Fraport Greece.\nΣύμφωνα με όσα μεταφέρει στο liberal.gr ο γενικός διευθυντής ανάπτυξης της εταιρείας, Γ. Βήλος, τον Ιούνιο η επιβατική κίνηση και στα δεκατέσσερα συνολικά αεροδρόμια ήταν 96% κάτω από πέρυσι, ενώ το αντίστοιχο ποσοστό για την πρώτη εβδομάδα του Ιουλίου κυμάνθηκε στο 89% κάτω από πέρυσι. Δηλαδή από την 1η Ιουλίου και μετά οπότε και «άνοιξε» ο τουρισμός προς την Ελλάδα για μια σειρά από τρίτες χώρες, ενώ ταυτόχρονα ξεκίνησαν απευθείας πτήσεις από το εξωτερικό προς όλα τα περιφερειακά αεροδρόμια, η εικόνα βελτιώθηκε ελάχιστα σε σύγκριση με ό,τι ίσχυε πριν.\nΕνδεικτικά της πολύ αργής αυτής διόρθωσης είναι τα στοιχεία για τέσσερα, πολύ κομβικά για την πορεία του ελληνικού τουρισμού, αεροδρόμια.\n· Στη Ρόδο, τα στοιχεία δείχνουν ότι η επιβατική κίνηση τον Ιούνιο ήταν 97% κάτω από τον αντίστοιχο μήνα πέρυσι, ενώ την πρώτη εβδομάδα του Ιουλίου το ποσοστό διαμορφώθηκε στο 91,5% σε σύγκριση με τον ίδιο μήνα πέρυσι.\n· Στην Κέρκυρα, τα ποσοστά για τον Ιούνιο και την πρώτη εβδομάδα του Ιουλίου ήταν αντίστοιχα - 98,3% και - 91,1%.\n· Στην Μύκονο, μιλάμε για ποσοστά - 96,2% και - 89,2% σε σχέση με πέρυσι για τον Ιούνιο και την πρώτη εβδομάδα του Ιουλίου.\n· Και στην Σαντορίνη, η εικόνα είναι -96% και -89% για Ιούνιο και πρώτη εβδομάδα Ιουλίου, πάντα σε σύγκριση με το ίδιο χρονικό διάστημα του περυσινού καλοκαιριού.\nΣωρευτικά η επιβατική κίνηση και για τα τέσσερα αυτά αεροδρόμια ανήλθε για το πρώτο εξάμηνο φέτος στους 350.000 ταξιδιώτες, έναντι 4.300.000 κατά το ίδιο διάστημα πέρυσι. Μιλάμε δηλαδή για 3.950.000 λιγότερους ταξιδιώτες ή για βουτιά 92%. Σημειωτέον ότι όλη την χρονιά πέρυσι και τα δεκατέσσερα περιφερειακά αεροδρόμια της χώρας τα οποία διαχειρίζεται η Fraport Greece είχαν δεχθεί συνολικά 30.153.000 επιβάτες.\nΤο στέλεχος της Fraport κάνει λόγο για μεγάλη επιφυλακτικότητα από πλευράς ταξιδιωτών, μιλά για πολύ αργή βελτίωση της κατάστασης, ενώ δεν αναμένει ιδιαίτερα σημαντικές αλλαγές μετά το αυριανό άνοιγμα της βρετανικής αγοράς, ενός εκ των μεγαλύτερων πελατών για τον ελληνικό τουρισμό.\nΣτοιχεία σαν κι αυτά, μαζί με την εικόνα που μεταφέρει η υπόλοιπη αγορά προβληματίζουν για το υπόλοιπο διάστημα της φετινής σεζόν, πολλώ δε μάλλον όταν ακόμη και οι ξενοδοχειακές μονάδες που ανοίγουν τις πόρτες τους, επιλέγουν να δουλέψουν όχι με πλήρη δυναμικότητα. Είναι πολλά για παράδειγμα τα ανά την Ελλάδα resorts, τα οποία έχουν αποφασίσει να δουλέψουν την μία ή τις δύο από τις τέσσερις ή πέντε πτέρυγες που διαθέτουν. Κι αυτό καθώς οι κρατήσεις και τα γενικότερα μηνύματα που παίρνουν από τους παραδοσιακούς τους πελάτες είναι ότι οι πρωτόγνωρες συνθήκες υπό τις οποίες γίνονται πλέον τα ταξίδια τους αποθαρρύνουν από το να κάνουν διακοπές στο εξωτερικό.


Ενδιαφέρον και προβληματισμός των Νέων Αγροτών για το μέλλον της ΚΓΠ - e-ptolemeos.gr\nΑρχική > Uncategorized > Ενδιαφέρον και προβληματισμός των Νέων Αγροτών για το μέλλον της ΚΓΠ\nΑνάμεσα στους συμμετέχοντες ήταν οι: Β. Γιαννόπουλος (πρόεδρος ΠΕΝΑ), Ο. Γαβρανίδης (παλαιός Πρόεδρος), Ι. Ζαφείρης (Αντιπρόεδρος ΠΕΝΑ) , Π. Γκιοργκίνης (Ταμίας ΠΕΝΑ), Β. Κόλλιας (Ειδικός Γραμματέας ΠΕΝΑ), Λ. Σταμπολίδης (ΕΝΑ Πέλλας), Γ. Μαρθάρης (ΕΝΑ Σερρών), Τ. Μακρής (ΕΝΑ Λάρισας), Λ. Ραβανός (ΕΝΑ Πρέβεζας), Ν. Αγγελόπουλος (ΕΝΑ Ημαθίας), Α. Καρβέλας (ΕΝΑ Αττικής), Σ. Βογιατζής (ΕΝΑ Θεσσαλονίκης), Κ. Δρίτσας (ΕΝΑ Βοιωτίας), Χ. Παπαδημητρίου (ΕΝΑ Ροδόπης), Κ. Λιάμας (ΕΝΑ Κοζάνης), Γ. Τσόλης (ΕΝΑ Αιτωλο-Ακαρνανίας), Κ. Αυλής (ΕΝΑ Αργολίδας), Ρ. Αρβανιτίδης (ΕΝΑ Ξάνθης), Δ. Κυριακούλης (ΕΝΑ Καρδίτσας), Ν. Οικονομόπουλος (ΕΝΑ Ηλείας), Λ. Αδαμάκης (ΕΝΑ Εβρου), Σ. Τσιλιγκάκης (ΕΝΑ Ηρακλείου), Χ. Τσαγκαρούλιας (ΕΝΑ Αχαΐας), Κ.Λαμπέλης (Μυτιλήνη), Δ. Κύρκου (Φλώρινα), Α. Γκαγκιλής (Γρεβενά), Π. Γαλανός (Πιερία), Α. Βούρτση (Κέρκυρα), Π. Καραϊσκος (Φθιώτιδα), Χ. Αθανασιάδης (ΑΓΡΟΤΙΚΗ έκφραση), Α. Βασιλακάκης, Ε. Μαλούπα, Κ. Παυλίδης, Α. Καλογιαννίδης, Α.Τζικούλης, Γ. Τζιότζιος, Τ.Γκουλέτσα, Δ.Μπαζάνας, Π.Κυρμανίδ, Κ.Βαρσαμής, Σ.Δελεφέρης, Α. Μπρόζος, Μ.Μαδεμλής, Δ.Κύρκου, Γ. Παλάτος, Χ.Χατζόπουλος, Χ. Τσαγκαρούλιας, Ν. Ζαφειρούλης, Ν. Παυλονάσιος, Σ. Νικητόπουλος και άλλοι.\nΗ ΠΕΝΑ ανακοίνωσε την επόμενη πανελλήνια διοργάνωση της στην Αθήνα, στις 13 ΜαΊου 2011, στα πλαίσια της AGRO QUALITY Festival (ΤΕΧΝΟΠΟΛΙΣ Αθηνών), με θέμα «Αγροτική Επιχειρηματικότητα & Αγροτουρισμός», ενώ ήδη προετοιμάζεται το 18ο Πανελλήνιο Συνέδριο Νέων Αγροτών τον Σεπ 2011. .\n10.\tΗ Κλιματική αλλαγή θα επηρεάσει ΠΟΛΥ τον αγροτικό τομέα, όπου μεταξύ άλλων πρέπει να υιοθετηθούν πρακτικές που θα συμβάλλουν στον μετριασμό των κλιματικών αλλαγών και να εξασφαλισθεί η ενεργός καταπολέμηση, με την αποθήκευση CO2 στο έδαφος, και ακόμα καλύτερα στον ξυλώδη ιστό των δένδρων.\n12.\tΛόγω της κλιματικής αλλαγής πρέπει να αναπτυχθούν οικονομικές δραστηριότητες που να αποφέρουν συμπληρωματικό εισόδημα, όπως η ΔΑΣΟΚΟΜΙΑ και ο ΑΓΡΟΤΟΥΡΙΣΜΟΣ (σσ. Αφού επιτέλους η ελληνική πολιτεία αποφασίσει, 22 χρόνια μετά τις πρώτες επενδύσεις στον Αγροτουρισμό, να ξεκαθαρίσει το θεσμικό κενό, και να αποδώσει τον Αγροτουρισμό, μόνο στους αγρότες, αφού για όλους τους άλλους είναι ο Τουρισμός Υπαίθρου, ο Οικοτουρισμός, ο Ορεινός Τουρισμός κλπ. Και να σκεφθείς ότι κύριο αίτιο της κλιματικής αλλαγής είναι ο αστικός τρόπος ζωής).\n16.\tΗ ελεγχόμενη και υπεύθυνη βόσκηση κάνει καλή διαχείριση του ΠΕΡΙΒΑΛΛΟΝΤΟΣ, ενισχύει την ΒΙΟΠΟΙΚΙΛΟΤΗΤΑ και ευνοεί την ανάπτυξη της ΔΑΣΟΚΟΜΙΑΣ, επιταχύνοντας έτσι την δέσμευση άνθρακα στο έδαφος.\n17.\tΗ αιγοπροβατοτροφία εξασφαλίζει επιπλέον την ανθρώπινη παρουσία στις απομακρυσμένες & ορεινές περιοχές και δίνει όλες τις προσδοκώμενες από την ΚΓΠ συνέργειες στον αγροτικό τομέα.\n18.\tΗ ΚΓΠ εστιάζεται στην ΠΡΟΣΦΟΡΑ του ΑΓΡΟΤΗ στο ΚΟΙΝΩΝΙΚΟ ΣΥΝΟΛΟ, η οποία είναι πολύ ΜΕΓΑΛΥΤΕΡΗ, και πολύ ποιο ΣΗΜΑΝΤΙΚΗ, από την προσφορά αγροτικών προϊόντων, που ίσως να μην έχουν ζήτηση.


Γενικός Γραμματέας Αθλητισμού κ. Πάνος Μπιτσαξής υπέβαλλε προς τον Εισαγγελέα του Αρείου Πάγου την ακόλουθη αναφορά.\nBack You are here: Home ΓΡΑΦΕΙΟ ΤΥΠΟΥ ΔΕΛΤΙΑ ΤΥΠΟΥ Γενικός Γραμματέας Αθλητισμού κ. Πάνος Μπιτσαξής υπέβαλλε προς τον Εισαγγελέα του Αρείου Πάγου την ακόλουθη αναφορά.\nΟ Γενικός Γραμματέας Αθλητισμού κ. Πάνος Μπιτσαξής υπέβαλλε προς τον Εισαγγελέα του Αρείου Πάγου την ακόλουθη αναφορά. Διευκρινίζεται προς αποφυγή οποιασδήποτε παρερμηνείας ότι η ΓΓΑ δεν γνωρίζει ούτε έχει οποιαδήποτε ενημέρωση για την ύπαρξη ή μη εκθέσεως της Τράπεζας της Ελλάδας γενικώς αλλά και ιδίως με το περιεχόμενο που υποστηρίζεται δημοσιογραφικά ότι έχει. Το θέμα θα διερευνηθεί από τη Δικαιοσύνη.\nΕιδικότερα πρέπει να διερευνηθεί αν πράγματι υφίσταται έκθεση της Τραπέζης της Ελλάδος από την οποία προκύπτουν στοιχεία προσυνεννόησης για την έκβαση ποδοσφαιρικών αγώνων των Ελληνικών Πρωταθλημάτων με σκοπό το παράνομο στοιχηματισμό ή και άλλα συναφή ποινικά αδικήματα και αν στις πράξεις αυτές συμμετείχαν αθλητικοί παράγοντες μεταξύ των οποίων και πρόσωπα τα οποία περιγράφει κατά τον ως άνω εκτιθέμενο τρόπο ο Φέρρυ Μπατζόγλου.\nΠρος το σκοπό αυτό πρέπει να κληθούν να καταθέσουν τα αρμόδια όργανα της Τραπέζης της Ελλάδος καθώς και οι δημοσιογράφοι Κυριάκος Θωμαϊδης και Φέρρυ Μπατζόγλου για ότι σχετικώς γνωρίζουν και υποστηρίζουν. Συνημμένως σας υποβάλλουμε εκτύπωση των αναγραφέντων στο διαδικτυακό τόπο της ΔΙΚΗΣ ΤΗΣ ΔΕΥΤΕΡΑΣ.


LoL | Έρχεται class update στα tanks\nHome » News » eSports » League of Legends » LoL | Έρχεται class update στα tanks\nLoL | Έρχεται class update στα tanks\nΣειρά των tanks να δεχτούν αλλαγές\nΜετά τους Mages και τους Assassins, η Riot αποφάσισε να κάνει ολικό update στο class των tanks. Συγκεκριμένα δεν θα δεχτούν όλα τα tanks αλλαγή, μόνο τα Vanguard. Ποία όμως είναι τα Vanguard; Σε αυτή την υποκατηγορία συμπεριλαμβάνονται τα tanks, τα οποία κάνουν initiate, δηλαδή αυτά που έχουν πιο επιθετικό playstyle.\nΗ ομάδα της Riot όπως και με τα προηγούμενα class update, θέλει να δώσει σε κάθε champion το δικό του ξεχωριστό χαρακτήρα. Επίσης, θέλουν να κάνουν τον παίκτη να νιώθει ότι βελτιώνεται καθώς παίζει, αντί να υπάρχει μια στάσιμη εμπειρία. Βέβαια, αυτή η ενέργεια είναι ακόμα σε πειραματικό στάδιο και το προσχέδιο είναι σχεδόν το ίδιο για όλους τους Vanguard. Kάνουν engage, έπειτα κάποιο AoE CC και damage στην αντίπαλη ομάδα. Ο υπεύθυνος των project σχετικά με champion updates, Ryan Mireles, δήλωσε πως έχουν στρέψει το βλέμμα τους στα items. Θέλουν τα tank να παίρνουν το μεγαλύτερο όφελος από τα αμυντικά items από τα υπόλοιπα classes, ώστε να παίζουν το ρόλο τους, ως οι πιο tanky champions στο παιχνίδι στο μέγιστο βαθμό.\nΑνεξάρτητα όμως από τα Vanguard, η Team Alpha της Riot έχει ήδη ξεκινήσει το rework στον Galio. Tο επόμενο project της θα είναι η Evelynn, η οποία θα παραμείνει η αόρατη Assassin που όλοι ξέρουμε, κρατώντας το perma stealth της σε μια άλλη έκδοση, πιο υγιής για το παιχνίδι. Η Team Bravo, υπεύθυνη για το rework του Warwick, έχει αναλάβει το rework του Urgot, ξέροντας σε κάποια κατεύθυνση να κινηθούν για να κάνουν το kit του viable.


Βρες φοιτητική εστία κοντά στο Education University of Hong Kong\nEducation University of Hong Kong - βρες το ιδανικό φοιτητικό σου σπίτι κοντά στο πανεπιστήμιο. Με το Student.com θα μπορείς εύκολα και γρήγορα να συγκρίνεις τις επιλογές σου και να διαλέξεις την εστία που είναι το καλύτερο δυνατό σπίτι για σένα. Αν θες να μάθεις περισσότερα, κάλεσε έναν από τους εξυπηρετικούς μας συμβούλους κρατήσεων. Θα χαρούν να σε βοηθήσουν!\nΧονγκ ΚονγκΑρχική σελίδα / Κίνα / Χονγκ Κονγκ - Φοιτητικές Εστίες / Education University of Hong Kong\nΑπό HK$4.450 /μήν.


- Tags > santorini greece | Κατάλογος σελίδων\nΚατάλογος Σελίδων way.gr » Tags » santorini greece\nσελίδες στο google σχετικές με : santorini greece\nσελίδες στο yahoo! σχετικές με : santorini greece\nαπαντήσεις στο ask σχετικές με : santorini greece\nσελίδες στο Bing σχετικές με : santorini greece\nSantorini Houses and villas for rent. - http://www.santorini-houses-for-rent.com\nΜονοκατοικια πληρως επιπλωμενη με κηπο kai θεα την θαλασσα στον Βουρβουλο της Σαντορινης προς ενοικιαση με την εβδομαδα. - [περισσότερα]\nΞενοδοχειο Langas - http://www.langasvillas-santorini.com/\nΕνοικιαζόμενα διαμερίσματα, στούντιο στη Σαντορίνη. Πληροφορίες, διαμονή, υπηρεσίες, κρατήσεις. - [περισσότερα]\nHotel Atlantida villas - http://www.atlantidavillas.gr/\nSantorini hotel Atlantida offer accommodation in Ia Santorini - [περισσότερα]\nSantorini hotel Atlantida - http://www.atlantidavillas.net/\nOia hotel Atlantida luxury accommodation in Oia Santorini - [περισσότερα]\nHotel Atlantida - http://www.lostatlantidavillas.com\nSantorini hotel Atlantida villas - [περισσότερα]


Ο αυτισμός δεν είναι αρρώστια είναι κατάσταση | STILIDA NEWS\nΔημοσιεύθηκε από stilidanewsστις 20 Μαΐου 2018 στο Άρθρα\nΟ αυτισμός είναι μια εξαιρετικά μεταβλητή νευροαναπτυξιακή διαταραχή, που εμφανίζεται για πρώτη φορά κατά τη βρεφική ηλικία ή την παιδική ηλικία, και σε γενικές γραμμές ακολουθεί μια σταθερή πορεία χωρίς επιστροφή . Τα συμπτώματα εμφανίζονται σταδιακά μετά την ηλικία των έξι μηνών, εγκαθίστανται στην ηλικία των δύο ή τριών ετών, και τείνουν να συνεχίζουν και μετά την ενηλικίωση, αν και συχνά βρίσκονται περισσότερο σε ανενεργή μορφή. Ξεχωρίζει όχι από ένα μόνο σύμπτωμα, αλλά από μια χαρακτηριστική τριάδα συμπτωμάτων: έκπτωση στην κοινωνική αλληλεπίδραση – έκπτωση στην επικοινωνία – περιορισμένα ενδιαφέροντα και επαναλαμβανόμενη συμπεριφορά.\nΆλλοι τομείς, όπως η άτυπη σίτιση, είναι συχνοί αλλά δεν είναι απαραίτητοι για τη διάγνωση. Μεμονωμένα συμπτώματα αυτισμού εμφανίζονται και στο γενικό πληθυσμό, χωρίς να φαίνεται ότι έχουν ισχυρή σύνδεση με τον αυτισμό. Ωστόσο δεν υπάρχει μια ξεκάθαρη γραμμή που να διαχωρίζει τα σοβαρά παθολογικά χαρακτηριστικά από τα τυπικά χαρακτηριστικά.\nΤα ελλείμματα στον κοινωνικό τομέα ξεχωρίζουν τον αυτισμό και τις συναφείς διαταραχές του φάσματος του αυτισμού (ASD) από τις άλλες αναπτυξιακές διαταραχές. Τα άτομα με αυτισμό παρουσιάζουν κοινωνική έκπτωση και συχνά δεν αντιλαμβάνονται από μόνοι τους πράγματα, που πολλοί άνθρωποι παίρνουν σαν δεδομένα. Σημειώνεται ότι η αυτιστική Temple Grandin περιγράφει ότι η αδυναμία της να κατανοήσει την κοινωνική επικοινωνία των νευροτυπικών (νευροτυπικός= μη αυτιστικός), δηλαδή των άτομων με τυπική ανάπτυξη του νευρικού συστήματος, της αφήνει την αίσθηση ότι είναι “σαν ένας ανθρωπολόγος στον Άρη”. Η ασυνήθιστη κοινωνική ανάπτυξη εκδηλώνεται νωρίς στην παιδική ηλικία. Τα αυτιστικά βρέφη δείχνουν λιγότερη προσοχή στα κοινωνικά ερεθίσματα, χαμογελούν και κοιτάζουν τους άλλους λιγότερο συχνά, και ανταποκρίνονται λιγότερο στο όνομά τους.\nΤα αυτιστικά νήπια διαφέρουν εμφανέστερα στα κοινωνικά πρότυπα, για παράδειγμα, έχουν λιγότερη βλεμματική επαφή και δεν περιμένουν τη σειρά τους, και είναι πιο πιθανό να επικοινωνούν πιάνοντας το χέρι κάποιου άλλου (συνήθως του γονέα) και να οδηγούν το χέρι σε αυτό που θέλουν. Τα αυτιστικά παιδιά τριών ως πέντε ετών είναι λιγότερο πιθανό να εμφανίζουν κοινωνική κατανόηση, να προσεγγίζουν τους άλλους αυθόρμητα, να μιμούνται και να ανταποκρίνονται σε συναισθήματα, να επικοινωνούν εξωλεκτικά, καθώς και να περιμένουν τη σειρά τους όταν παίζουν με άλλους. Ωστόσο, κάνουν σχέσεις ασφαλούς προσκόλλησης με τους γονείς τους.\nΤα περισσότερα αυτιστικά παιδιά εμφανίζουν λιγότερη ασφαλή προσκόλληση από τα μη-αυτιστικά παιδιά, αν και η διαφορά αυτή εξαφανίζεται στα παιδιά με υψηλή διανοητική ανάπτυξη ή ελαφρύ αυτισμό. Τα μεγαλύτερα παιδιά και οι ενήλικες με διαταραχές του φάσματος αυτισμού σκοράρουν χαμηλότερα στα τεστ αναγνώρισης προσώπου και συναισθημάτων. Αντίθετα προς μια κοινή πεποίθηση, τα αυτιστικά παιδιά δεν προτιμούν να είναι μοναχικά. Η δημιουργία και η διατήρηση φιλίας συχνά αποδεικνύεται ότι είναι κάτι δύσκολο για τους αυτιστικούς. Για αυτούς, η ποιότητα της φιλίας, και όχι ο αριθμός των φίλων, δείχνει αν αισθάνονται μοναξιά.\nΟι λειτουργικές φιλίες, όπως αυτές που καταλήγουν σε προσκλήσεις στα πάρτυ, μπορεί να επηρεάσει πολύ έντονα την ποιότητα της ζωής τους. Υπάρχουν πολλές ανέκδοτες εκθέσεις, αλλά λίγες συστηματικές μελέτες, της επιθετικότητας και της βίας στα άτομα με διαταραχές του φάσματος αυτισμού. Τα περιορισμένα στοιχεία υποδηλώνουν ότι, σε παιδιά με νοητική υστέρηση, ο αυτισμός συσχετίζεται με την επιθετικότητα, την καταστροφή της περιουσίας, και τα ξεσπάσματα. Μια μελέτη του 2007 κατά την οποία ερωτήθηκαν οι γονείς 67 παιδιών με διαταραχές του φάσματος αυτισμού, ανέφερε ότι περίπου τα δύο τρίτα των παιδιών είχαν περιόδους σοβαρών ξεσπασμάτων και περίπου το ένα τρίτο είχε ιστορικό τ επιθετικότητας, με τα ξεσπάσματα σημαντικά περισσότερο συχνά από ότι στα μη αυτιστικά παιδιά με γλωσσικές διαταραχές .\nΜια μελέτη στη Σουδία το 2008 διαπιστώνει ότι, από τα άτομα ηλικίας 15 ετών ή μεγαλύτερα που πήραν εξιτήριο από νοσοκομείο με τη διάγνωση του φάσματος αυτισμού, εκείνοι που διέπραξαν βίαια εγκλήματα ήταν σημαντικά πιο πιθανό να έχουν και άλλες ψυχοπαθολογικές καταστάσεις όπως ψύχωση.\nΠερίπου το ένα τρίτο έως το ήμισυ των αυτιστικών ατόμων δεν αναπτύσσουν αρκετά φυσική ομιλία ώστε να ανταποκριθούν στις καθημερινές τους επικοινωνιακές ανάγκες. Οι διαφορές στην επικοινωνία μπορεί να υπάρχουν από το πρώτο έτος της ζωής, και μπορεί να περιλαμβάνουν καθυστερημένη έναρξη της βαβίσματος, ασυνήθιστες κινήσεις, μειωμένη ικανότητα ανταπόκρισης, και φωνητικά πρότυπα που δεν είναι συγχρονισμένα με το γονέα. Στο δεύτερο και το τρίτο έτος, τα αυτιστικά παιδιά έχουν λιγότερο συχνό και λιγότερο διαφοροποιημένο βάβισμα, λιγότερα σύμφωνα, λέξεις, και συνδυασμούς λέξεων. Οι χειρονομίες τους σπανιότερα συνδυάζονται με λέξεις. Τα αυτιστικά παιδιά είναι λιγότερο πιθανό να ζητήσουν ή να μοιραστούν εμπειρίες, και είναι πιο πιθανό να επαναλαμβάνουν απλώς λόγια άλλων (ηχολαλία) ή να χρησιμοποιούν τις αντωνυμίες αντίστροφα.\nΗ μοιρασμένη προσοχή φαίνεται να είναι αναγκαία για τη λειτουργική ομιλία, και τα ελλείμματα στη μοιρασμένη προσοχή φαίνεται να κάνουν τα βρέφη με διαταραχές του φάσματος αυτισμού να ξεχωρίζουν. Για παράδειγμα, μπορεί να βλέπουν το χέρι που δείχνει αντί για το αντικείμενο που τους δείχνει αυτό το χέρι και συνεπώς αποτυγχάνουν στο να δείχνουν αντικείμενα με σκοπό το σχολιασμό ή για να μοιραστούν μια εμπειρία. Τα αυτιστικά παιδιά μπορεί να έχουν δυσκολία με το συμβολικό παιχνίδι και με τα σύμβολα στη γλώσσα. Σε δύο μελέτες, υψηλής λειτουργικότητας αυτιστικά παιδιά ηλικίας 8-15 σκόραραν εξίσου καλά, και οι ενήλικες καλύτερα, σε σχέση με τα άτομα ελέγχου σε βασικές γλωσσικές δεξιότητες που αφορούσαν το λεξιλόγιο και την ορθογραφία. Και οι δύο ομάδες αυτιστικών σκόραραν χειρότερα από ό, τι η ομάδα ελέγχου στα πολύπλοκες γλωσσικές δεξιότητες όπως η εικονική γλώσσα, η κατανόηση και η επαγωγή. Καθώς συχνά “μετράμε” τους ανθρώπους αρχικά από τις βασικές γλωσσικές τους δεξιότητες, αυτές οι μελέτες δείχνουν ότι οι άνθρωποι που μιλούν σε αυτιστικά άτομα έχουν περισσότερες πιθανότητες να υπερεκτιμούν τους αυτιστικούς ακροατές τους, ως προς το βαθμό κατανόησής τους.\nΤα αυτιστικά άτομα παρουσιάζουν πολλές μορφές επαναλαμβανόμενης ή στερεότυπης συμπεριφοράς, την οποία η Αναθεωρημένη Κλίμακα για την Επαναληπτική Συμπεριφορά (Repetitive Behavior Scale-Revised ή RBS-R), κατηγοριοποιεί ως εξής.\nΗ ομοιόσταση είναι η αντίσταση στην αλλαγή. Για παράδειγμα, επιμένουν ότι τα έπιπλα δεν πρέπει να μετακινούνται ή αρνούνται να τους διακόψεις.\nΟ αυτοτραυματισμός περιλαμβάνει κινήσεις που τραυματίζουν ή μπορεί να βλάψουν το ίδιο το άτομο, όπως να ζουλάει τα μάτια του, να τσιμπάει το δέρμα του, να δαγκώνει το χέρι του, και να χτυπά το κεφάλι του. Μια μελέτη του 2007 αναφέρει ότι η αυτοτραυματισμός κάποια στιγμή πλήττει περίπου το 30% των παιδιών με διαταραχές του φάσματος του αυτισμού.\nΤα αυτιστικά άτομα μπορεί να έχουν συμπτώματα που είναι ανεξάρτητα από τη διάγνωση, αλλά μπορεί να επηρεάζουν το άτομο ή την οικογένεια. Υπολογίζεται ότι 0,5% έως 10% των ατόμων με διαταραχές στο φάσμα του αυτισμού παρουσιάζουν ασυνήθιστες ικανότητες, από τις μεμονομώμενες ικανότητες όπως η απομνημόνευση των απαντήσεων σε τηλεπαιχνίδια μέχρι τα εξαιρετικά σπάνια χαρίσματα των καταπληκτικών “σοφών” αυτιστικών (ΣτΜ: όπως ο “Rainman”). Πολλά άτομα με διαταραχές στο φάσμα του αυτισμού παρουσιάζουν ανώτερες ικανότητες στην αντίληψη και την προσοχή, σε σχέση με το γενικό πληθυσμό. Οι αισθητηριακές δυσκολίες υπάρχουν στο 90% των ατόμων με αυτισμό, και από ορισμένους θεωρούνται τα στοιχεία του πυρήνα του αυτισμού, αν και δεν υπάρχουν επαρκή στοιχεία ότι τα αισθητηριακά συμπτώματα διαφοροποιούν τον αυτισμό από τις άλλες αναπτυξιακές διαταραχές. Υπολογίζεται ότι το 60% -80% των αυτιστικών ατόμων έχουν κάποιες ενδείξεις ως προς την κίνηση που περιλαμβάνουν τον κακό μυϊκό τόνο, το φτωχό κινητικό σχεδιασμό, και το περπάτημα στις μύτες των ποδιών.\nΑσυνήθιστη διατροφική συμπεριφορά παρουσιάζεται σε περίπου τρία τέταρτα των παιδιών με διαταραχές στο φάσμα του αυτισμού, σε βαθμό που αποτελούσε προηγουμένως ένα διαγνωστικό δείκτη. Η επιλεκτικότητα στο φαγητό είναι το πιο κοινό πρόβλημα, αν και οι τελετουργίες κατά τη διάρκεια του φαγητού ή και η άρνηση πρόσληψης τροφής επίσης μπορεί παρουσιαστεί. Αυτό ωστότο δεν φαίνεται να φτάνει σε υποσιτισμό. Παρά το γεγονός ότι ορισμένα αυτιστικά παιδιά έχουν γαστρεντερικά συμπτώματα, υπάρχει έλλειψη δημοσιευμένων ερευνών με σαφή στοιχεία για την υποστήριξη της θεωρίας ότι τα αυτιστικά παιδιά έχουν περισσότερα ή διαφορετικά συμπτώματα από τα άλλα παιδιά. Οι γονείς των παιδιών με διαταραχές στο φάσμα του αυτισμού έχουν υψηλότερα επίπεδα στρες. Τα αδέλφια των παιδιών με διαταραχές στο φάσμα του αυτισμού δηλώνουν μεγαλύτερο θαυμασμό και λιγότερες συγκρούσεις με τα αυτιστικά αδέρφια τους σε σχέση με τα αδέλφια ατόμων που δεν έχουν αυτισμό ή αδέρφια ατόμων με σύνδρομο Down.\nΤα αδέλφια των ατόμων με διαταραχές στο φάσμα του αυτισμού έχουν μεγαλύτερο κίνδυνο να μην φτάσουν σε ευημερία όταν γίνουν ενήλικες και φτωχότερες οικογενειακές σχέσεις ως ενήλικες. O Jim Sinclair, είναι αυτιστικός, έχει B.A. στην Ψυχολογία και έχει ολοκληρώσει τις σπουδές του στην Αναπτυξιακή και Παιδική Ψυχολογία και στην Συμβουλευτική Αποκατάστασης. Ο Jim έχει εργαστεί επαγγελματικά με αυτιστικά παιδιά, εφήβους, και ενήλικες, και είναι ομιλητής και οργανωτής σε εκπαιδευτικά σεμινάρια για δασκάλους και για θεραπευτές αυτιστικών παιδιών. Ο Jim έχει επίσης μεγάλη εμπειρία στην αυτο-υπεράσπιση των αυτιστικών, έχοντας πρωτοπορήσει στην χρήση των σκύλων-οδηγών για αυτιστικούς ανθρώπους στα τέλη του 1980. Είναι συνιδρυτής του Autism Network International από το 1992 και είναι ο συντονιστής του από τότε.\nΈχει φτιάξει το Autreat, την πρώτη συνάντηση αυτιστικών, σχεδιασμένη από αυτιστικούς και για αυτιστικούς από το 1996, που γίνεται κάθε χρόνο. Τα γραπτά του Jim έχουν ευρέως αναπαραχθεί και μεταφραστεί σε διάφορες γλώσσες. Είναι ένας δημοφιλής και δυναμικός ομιλητής στα συνέδρια του αυτισμού στην Αμερική και σε όλο τον κόσμο.[Αυτό το άρθρο δημοσιεύθηκε στο “Our Voice,” το ενημερωτικό δελτίο του Δίκτυου αυτισμού διεθνώς, τόμος 1, αριθμός 3, 1993. Είναι μια περίληψη της παρουσίασης που έδωσα στη Διεθνή Διάσκεψη του 1993 σχετικά με τον αυτισμό στο Τορόντο, και απευθύνομαι πρώτιστα στους γονείς. ]Οι γονείς συχνά αναφέρουν ότι το να μάθουν ότι το παιδί τους είναι αυτιστικό ήταν το πιο τραυματικό πράγμα που τους συνέβη ποτέ.\nΟι μη-αυτιστικοί άνθρωποι θεωρούν τον αυτισμό ως μεγάλη τραγωδία, και οι γονείς βιώνουν συνεχόμενη απογοήτευση και πένθος σε όλα τα στάδια του κύκλου ζωής του παιδιού και της οικογένειας. Αλλά αυτό το πένθος δεν προέρχεται από τον ίδιο τον αυτισμό του παιδιού. Είναι το πένθος για την απώλεια του κανονικού παιδιού που οι γονείς ήλπιζαν και περίμεναν να έχουν. Η νοοτροπία και οι προσδοκίες των γονέων, και η απόκλιση μεταξύ της προσδοκίας των γονιών για τα παιδιά σε μια συγκεκριμένη ηλικία και της πραγματικής ανάπτυξης του δικού τους παιδιού, προκαλούν περισσότερο πίεση και άγχος από τις πρακτικές δυσκολίες της ζωής με ένα αυτιστικό άτομο. Κάποιο ποσοστό πένθους είναι φυσικό καθώς οι γονείς προσαρμόζονται στην πραγματικότητα ότι ένα γεγονός και μια σχέση που περίμεναν με ανυπομονησία δεν πρόκειται να υλοποιηθούν.\nΑλλά αυτό το πένθος για ένα φανταστικό κανονικό παιδί πρέπει να διαχωριστεί από τις αντιλήψεις των γονιών για το παιδί που έχουν: Το αυτιστικό παιδί που χρειάζεται την υποστήριξη ενήλικων φροντιστών και που μπορεί να διαμορφώσει πολύ σημαντικές σχέσεις με εκείνους που το φροντίζουν εάν τους δοθεί η ευκαιρία. Η συνεχόμενη εστίαση στον αυτισμό του παιδιού ως πηγή θλίψης είναι καταστρεπτική και για τους γονείς και για το παιδί, και αποκλείει την ανάπτυξη μιας αποδοχής και μιας αυθεντικής σχέσης μεταξύ τους. Για χάρη τους και χάριν των παιδιών τους, εκλιπαρώ τους γονείς να κάνουν ριζικές αλλαγές στις αντιλήψεις τους για το τι σημαίνει αυτισμός. Σας προσκαλώ να κοιτάξετε τον αυτισμό μας, και να κοιτάξετε τη θλίψη σας, από την προοπτική μας: Ο αυτισμός δεν είναι ένα εξάρτημα.\nΟ Αυτισμός δεν είναι κάτι που ένα πρόσωπο έχει, ή ένα “κέλυφος” στο οποίο ένα πρόσωπο είναι παγιδευμένο μέσα του. Δεν υπάρχει κανένα κανονικό παιδί που κρύβεται πίσω από τον αυτισμό. Ο Αυτισμός είναι ένας τρόπος ύπαρξης. Είναι διάχυτος, χρωματίζει κάθε εμπειρία, κάθε αίσθηση, αντίληψη, σκέψη, συναίσθημα, και αντιμετωπίζει κάθε πτυχή της ύπαρξης. Δεν είναι δυνατό να χωρίσετε τον αυτισμό από το άτομο — και εάν ήταν δυνατό, το άτομο που θα είχατε αφήσει μετά το διαχωρισμό δεν θα ήταν το ίδιο άτομο με αυτό που αρχίσατε. Αυτό είναι σημαντικό, έτσι σκεφτείτε το για μια στιγμή: Ο Αυτισμός είναι ένας τρόπος ύπαρξης. Δεν είναι δυνατό να χωριστεί το άτομο από τον αυτισμό. Επομένως, όταν οι γονείς λένε “Μακάρι το παιδί μου να μην είχε αυτισμό,” αυτό που λένε πραγματικά είναι, “Μακάρι το αυτιστικό παιδί που έχω να μην υπήρχε, και να είχα ένα διαφορετικό (μη-αυτιστικό) παιδί αντί αυτού.” Διαβάστε το πάλι.\nΑυτό είναι που ακούμε όταν πενθείτε για την ύπαρξή μας. Αυτό είναι αυτό που ακούμε όταν προσεύχεστε για μια θεραπεία. Αυτό είναι αυτό που ξέρουμε, όταν μας λέτε μέσω των πιο δυνατών σας ελπίδων και ονείρων σας για μας: ότι η πιο δυνατή επιθυμία σας είναι εκείνη η ημέρα που θα πάψουμε να υπάρχουμε, και άγνωστοι που θα μπορείτε να αγαπήσετε θα κινούνται μέσα και πίσω από τα πρόσωπά μας. Ο αυτισμός δεν είναι ένας αδιαπέραστος τοίχος Προσπαθείτε να αναπτύξετε μια σχέση με το αυτιστικό παιδί σας, και το παιδί δεν αποκρίνεται. Δεν σας βλέπει, δεν μπορείτε να φθάσετε σε αυτό, δεν υπάρχει διέξοδος. Αυτό είναι το σκληρότερο πράγμα που αντιμετωπίζετε, έτσι δεν είναι; Το μόνο πράγμα που ισχύει είναι ότι δεν είναι αληθινό.\nΔείτε το πάλι: Προσπαθείτε να αναπτύξετε μια σχέση ως γονέας προς παιδί, χρησιμοποιώντας την δική σας αντίληψη περί κανονικών παιδιών, τα δικά σας συναισθήματα για την πατρότητα ή μητρότητα, τις δικές σας εμπειρίες και διαισθήσεις για τις σχέσεις. Και το παιδί δεν αποκρίνεται με κανένα τρόπο τον οποίο εσείς να μπορείτε να αναγνωρίσετε ως μέρος εκείνου του συστήματος. Αυτό δεν σημαίνει ότι το παιδί είναι ανίκανο να αναπτύξει μια σχέση ολοκληρωτικά. Σημαίνει μόνο ότι υποθέτετε ένα κοινό σύστημα, μια κοινή κατανόηση των σημάτων και των εννοιών, τα οποία το παιδί στην πραγματικότητα δεν μοιράζεται μαζί σας. Είναι σαν προσπαθείτε να έχετε μια οικεία συνομιλία με κάποιο που δεν έχει καμία κατανόηση της γλώσσας σας.\nΦυσικά το πρόσωπο δεν θα καταλάβει για τι μιλάτε, δεν θα αποκριθεί με τον τρόπο που περιμένετε, και μπορεί μάλιστα να βρείτε όλη την αλληλεπίδραση μπερδεμένη και δυσάρεστη. Θέλει περισσότερη δουλειά να επικοινωνήσετε με κάποιο του οποίου η μητρική γλώσσα δεν είναι η ίδια με τη δική σας. Και ο αυτισμός πηγαίνει βαθύτερα από τη γλώσσα και τον πολιτισμό, οι αυτιστικοί άνθρωποι είναι “αλλοδαποί” σε οποιαδήποτε κοινωνία. Θα πρέπει να σταματήσετε τις υποθέσεις σας για τις κοινές έννοιες. Θα πρέπει να μάθετε να υποστηρίζετε μέχρι τα πιο βασικά επίπεδα από αυτά που έχετε σκεφτεί πιθανώς από πριν, να μεταφράσετε, και να ελέγξετε για να σιγουρευτείτε ότι οι μεταφράσεις σας γίνονται κατανοητές. Θα πρέπει να ξεχάσετε τη βεβαιότητα η οποία προέρχεται από την ύπαρξή σας στο εξοικειωμένο έδαφός σας, της γνώσης ότι είστε υπεύθυνοι, και αφήστε το παιδί σας να σας διδάξει λίγα της δικής του γλώσσας , να σας καθοδηγήσει λιγάκι στον κόσμο του.\nΚαι το αποτέλεσμα, εάν πετύχετε, ακόμα δεν θα είναι μια κανονική σχέση γονέα-παιδιού. Το αυτιστικό παιδί σας μπορεί να μάθει να μιλά, μπορεί να παρακολουθεί κανονικές τάξεις στο σχολείο, μπορεί να πάει στο κολέγιο, να οδηγήσει ένα αυτοκίνητο, να ζήσει ανεξάρτητα, να έχει μια σταδιοδρομία — αλλά δεν θα αναπτύξει μια σχέση ποτέ μαζί σας όπως τα άλλα παιδιά σχετίζονται με τους γονείς τους. Ή το αυτιστικό παιδί σας μπορεί ποτέ να μην μιλήσει, μπορεί να αποφοιτήσει από μια ανεξάρτητη τάξη ειδικής εκπαίδευσης σε ένα προσεγμένο πρόγραμμα δραστηριότητας ή έναν ξενώνα, μπορεί να χρειαστεί ισόβια πλήρους απασχόλησης προσοχή και επίβλεψη — αλλά δεν είναι εντελώς πέρα από την προσιτότητά σας.\nΟι τρόποι που αναπτύσσουμε μια σχέση είναι διαφορετικοί. Πιέστε για πράγματα που οι δικές σας προσδοκίες σας λένε ότι είναι κανονικά, και θα βρείτε απογοήτευση, δυσαρέσκεια, ίσως ακόμη και οργή και έχθρα. Προσεγγίστε με σεβασμό, χωρίς προκαταλήψεις, και με ειλικρίνεια στην εκμάθηση νέων πραγμάτων, και θα βρείτε έναν κόσμο που δεν θα μπορούσατε ποτέ να έχετε φανταστεί. Ναι, χρειάζεται περισσότερη δουλειά από το να σχετιστείς με ένα μη-αυτιστικό πρόσωπο. Αλλά μπορεί να γίνει — εκτός αν οι μη-αυτιστικοί άνθρωποι είναι πολύ πιο περιορισμένοι από ότι είμαστε εμείς στην ικανότητά τους να αναπτύσσουν σχέσεις . Περνάμε ολόκληρη τη ζωή μας κάνοντας το. Κάθε ένας από μας που μαθαίνει να μιλά σε σας, κάθε ένας από μας που κατορθώνει να λειτουργήσει στην κοινωνία σας, κάθε ένας από μας που κατορθώνει να φθάσει και να κάνει μια σύνδεση με σας, λειτουργεί σε ξένο έδαφος, κάνοντας επαφή με τα ξένα (alien) όντα.\nΠερνάμε ολόκληρη τη ζωή μας κάνοντας αυτό. Και έπειτα μας λέτε ότι δεν μπορούμε να κάνουμε σχέσεις. Ο αυτισμός δεν είναι θάνατος Βεβαιωμένα, ο αυτισμός δεν είναι αυτό που οι περισσότεροι γονείς περιμένουν ή προσδοκούν με την άφιξη ενός παιδιού. Αυτό που περιμένουν είναι ένα παιδί που θα είναι όπως αυτοί, που θα μοιραστούν τον κόσμο τους και θα αναπτύσσουν σχέσεις μαζί του χωρίς την απαίτηση εντατικής εκμάθησης πάνω στη επαφή με αλλοδαπούς. Ακόμα κι αν το παιδί τους έχει κάποια ανικανότητα εκτός από τον αυτισμό, οι γονείς περιμένουν να είναι σε θέση να αναπτύξουν μια σχέση με εκείνο το παιδί με όρους που φαίνονται κανονικοί σε αυτούς, και στις περισσότερες περιπτώσεις, επιτρέποντας ακόμη και τους περιορισμούς των διάφορων ανικανοτήτων, είναι δυνατό να διαμορφωθεί το είδος δεσμού που οι γονείς ανυπομονούσαν.\nΑλλά όχι όταν το παιδί είναι αυτιστικό. Τον περισσότερο θρήνο οι γονείς τον έχουν για τη μη εμφάνιση της αναμενόμενης σχέσης με ένα αναμενόμενο κανονικό παιδί. Αυτή η θλίψη είναι πολύ πραγματική, και πρέπει να αναμένεται και να «δουλευτεί» έτσι ώστε οι άνθρωποι να μπορούν να συνεχίσουν με τις ζωές τους — αλλά δεν έχει καμία σχέση με τον αυτισμό.Αυτό που προκύπτει είναι ότι περιμένατε κάτι που ήταν παρά πολύ σημαντικό για σας, και ανυπομονούσατε με μεγάλη χαρά και ενθουσιασμό, και ίσως για μια στιγμή να σκεφτήκατε ότι το είχατε πραγματικά — και έπειτα, ίσως βαθμιαία, ίσως απότομα, έπρεπε να αναγνωρίσετε ότι αυτό που ανυπομονούσατε δεν έχει συμβεί. Δεν πρόκειται να συμβεί.\nΑνεξάρτητα από το πόσα άλλα, κανονικά παιδιά έχετε, τίποτα δεν θα αλλάξει το γεγονός ότι αυτή τη φορά, το παιδί που περιμένατε και ελπίσατε και προγραμματίσατε και ονειρευτήκατε δεν ήρθε.Αυτό είναι το ίδιο πράγμα που οι γονείς βιώνουν όταν ένα παιδί είναι θνησιγενές, ή όταν γεννούν το μωρό τους για έναν σύντομο χρονικό διάστημα, και εκείνο πεθαίνει σε παιδική ηλικία. Δεν πρόκειται για τον αυτισμό, πρόκειται για τις χαμένες προσδοκίες. Προτείνω ότι η καλύτερη θέση για να αντιμετωπίσουμε αυτά τα ζητήματα δεν είναι στις οργανώσεις που αφιερώνονται στον αυτισμό, αλλά στις γονικές ομάδες παροχής συμβουλών και υποστήριξης πένθους. Σε εκείνα τα πλαίσια οι γονείς μαθαίνουν να δέχονται την απώλειά τους — να μην το ξεχάσουν, αλλά να το αφήσουν να είναι στο παρελθόν, όπου η θλίψη δεν τους χτυπά στο πρόσωπο κάθε λεπτό της ζωής τους.\nΜαθαίνουν να δέχονται ότι το παιδί τους έφυγε, για πάντα, και δεν θα επιστρέψει. Επιπλέον, μαθαίνουν να μην βγάζουν τη θλίψη τους για το χαμένο παιδί στα επιζώντα παιδιά τους. Αυτό είναι κρίσιμης σπουδαιότητας όταν ένα από εκείνα τα επιζώντα παιδιά έρχεται την στιγμή που το παιδί, για το οποίο πενθούν, πεθαίνει. Δεν χάσατε ένα παιδί λόγω του αυτισμού. Χάσατε ένα παιδί επειδή το παιδί που προσμένατε δεν ήρθε ποτέ στη ζωή. Αυτό δεν είναι το Λάθος του αυτιστικού παιδιού που είναι στη ζωή, και δεν θα’ πρεπε να είναι διαχωριστικό εμπόδιο. Θέλουμε και αξίζουμε οικογένειες που να μπορούν να μας δουν και να μας εκτιμήσουν για αυτό που είμαστε, όχι οικογένειες που η οπτική αντίληψή τους για εμάς παρεμποδίζεται από τα φαντάσματα των παιδιών που ποτέ δεν έζησαν. Πενθήστε αν πρέπει, για τα δικά σας χαμένα όνειρα.\nΑλλά μην πενθείτε για μας. Είμαστε ζωντανοί. Είμαστε αληθινοί. Κι είμαστε εδώ και σας περιμένουμε. Αυτός είναι ο λόγος που πιστεύω ότι πρέπει να υπάρχουν αυτιστικές κοινότητες: όχι το πένθος γι΄ αυτό που ποτέ δεν ήταν, αλλά η εξερεύνηση αυτού που είναι. Εμείς σας χρειαζόμαστε. Χρειαζόμαστε τη βοήθεια και την κατανόησή σας. Ο κόσμος σας δεν είναι πολύ ανοικτός σε μας, και δε θα τα καταφέρουμε χωρίς τη δική σας ισχυρή υποστήριξη. Ναι, υπάρχει μια τραγωδία που έρχεται μαζί με τον αυτισμό: όχι εξαιτίας αυτού που είμαστε, αλλά εξαιτίας των πραγμάτων που μας συμβαίνουν. Να λυπάστε γι΄ αυτό, αν θέλετε να είστε λυπημένοι με κάτι. Από το να είστε λυπημένοι με αυτό είναι καλύτερα, όμως, να είστε θυμωμένοι με αυτό.\nΗ τραγωδία δεν είναι ότι βρισκόμαστε εδώ, αλλά ότι ο κόσμος σας δεν έχει θέση για μας. Πώς θα μπορούσε να είναι αλλιώς, όσο οι δικοί μας γονείς ακόμη θρηνούν για το γεγονός ότι μας έφεραν στον κόσμο?Ρίξτε μια ματιά στο αυτιστικό σας παιδί κάποια στιγμή, και καθίστε ένα λεπτό για να πείτε στον εαυτό σας τί δεν είναι αυτό το παιδί. Σκεφτείτε: “Αυτό δεν είναι το παιδί μου, αυτό που πρόσμενα και είχα σχεδιάσει. Αυτό δεν είναι το παιδί που περίμενα όλους αυτούς τους μήνες της εγκυμοσύνης και όλες αυτές τις ώρες της γέννας. Αυτό δεν είναι το παιδί για το οποίο είχα κάνει τόσα σχέδια για να μοιραστούμε όλες αυτές τις εμπειρίες μαζί.\nΑυτό το παιδί δεν ήρθε ποτέ. Αυτό δεν είναι εκείνο το παιδί.” Μετά πηγαίνετε να πενθήσετε όπως νομίζετε – μακριά από το αυτιστικό παιδί–και αρχίστε να μαθαίνετε να μην «σας νοιάζει».Αφού έχετε αρχίσει να μη σας νοιάζει, ελάτε πίσω και κοιτάξτε το αυτιστικό σας παιδί ξανά και πείτε στον εαυτό σας: «Αυτό δεν είναι το παιδί μου που περίμενα και είχα σχεδιάσει. Αυτό είναι ένα ξένο (alien) παιδί που προσγειώθηκε στη ζωή μου κατά λάθος. Δεν γνωρίζω τι είναι αυτό το παιδί ή τι θα γίνει. Αλλά γνωρίζω ότι είναι ένα παιδί, «χαμένο» σε έναν ξένο κόσμο, χωρίς γονείς του είδους του για να το φροντίσουν. Χρειάζεται κάποιον να το φροντίζει.\nΧρειάζεται κάποιον να το νοιάζεται, να το διδάξει, να του εξηγεί και να το υπερασπίζεται. Και επειδή αυτό το ξένο παιδί έτυχε να πέσει στη ζωή μου, αυτή η δουλειά είναι δική μου αν τη θέλω.»Αν αυτή η προοπτική σας εξιτάρει, τότε ελάτε και συναντήστε μας, με δύναμη και αποφασιστικότητα, με ελπίδα και χαρά. Η περιπέτεια μιας ζωής ανοίγεται μπροστά σας.\nΓιατί οι 3 Κανόνες είναι Σημαντικοί; Φανταστείτε τον εαυτό σας να μαθαίνει μια ξένη γλώσσα. Μετακομίζετε ξαφνικά σε μια ξένη χώρα και δεν έχετε μεταφραστή. Ποια είναι τα 3 βασικότερα πράγματα που θα σας βοηθούσαν να μάθετε τη γλώσσα πιο γρήγορα; Μπορείτε να αντιληφθείτε πόσο αναγκαίοι είναι αυτοί οι κανόνες. Θα βοηθούσε αν οι ντόπιοι χρησιμοποιούσαν μικρές προτάσεις, αν δε σας ρωτούσαν ένα σωρό ερωτήσεις που δε θα μπορούσατε να απαντήσετε, και αν σας έδειχναν τι εννοούν.\nΑς Κοιτάξουμε Αναλυτικά Κάθε Κανόνα 1. Χρήση μικρότερων προτάσεων: Μπορείς να επικοινωνήσεις την ίδια ιδέα με λιγότερες λέξεις. 1) “Αννα, αγάπη μου, κρατάω τόσα πολλά στα χέρια μου γι΄αυτό κάνε μου μια χάρη και φέρε αυτό το σωρό από κάλτσες μέσα στο υπνοδωμάτιο;” 2) “Αννα (τοποθετώντας ένα σωρό από κάλτσες στα χέρια της), βοήθησε τη Μαμά, έλα μέσα (πηγαίνοντας μπροστά δείχνετε το δρόμο).” Ο Κανόνας του Αντίχειρα: Χρησιμοποιήστε προτάσεις μεγαλύτερες κατά 1 ως 3 λέξεις από τις προτάσεις που χρησιμοποιεί το παιδί σας.\nΣημείωση: Αυτός ο κανόνας δεν περιλαμβάνει τον Σεναριακό Λόγο, που σημαίνει μικρές φράσεις που τις λέτε κατά τον ίδιο τρόπο συνεχώς και το παιδί σας πλέον τις καταλαβαίνει. 2. Κάντε Λιγότερες Ερωτήσεις Σχεδόν όλοι οι γονείς και οι φροντιστές μικρών παιδιών που συναντώ κάνουν πάρα πολλές ερωτήσεις. Οι περισσότεροι άνθρωποι κάνουν τις ερωτήσεις με σκοπό να διδάξουν νέο λεξιλόγιο. “Τι χρώμα είναι αυτό;” “Πώς κάνει η αγελάδα;” “Πόσα ζωάκια είναι εδώ;” Να κάνετε τις ερωτήσεις και μετά να απαντάτε εσείς οι ίδιοι στην ερώτηση είναι ένας φυσιολογικός τρόπος αλληλεπίδρασης με ένα μωρό.\nΟι γονείς σε όλο τον κόσμο το κάνουν αυτό. Αλλά καθώς το παιδί μεγαλώνει, και αρχίζει να κατανοεί περισσότερο τη γλώσσα αλλά δεν μπορεί ακόμη να μιλήσει πάρα πολύ, αυτός ο τρόπος δίνει την αίσθηση στο παιδί ότι περνάει δοκιμασίες και αποτυγχάνει στον τομέα της συζήτησης. Οι ερωτήσεις είναι ένας καλός τρόπος ελέγχου του λεξιλογίου ενός παιδιού αλλά δεν είναι ένας καλός τρόπος εκμάθησης νέου λεξιλογίου. Η χρήση νέου λεξιλογίου μέσα από ενδιαφέρουσες και σκόπιμες (με νόημα) δραστηριότητες είναι ένας καλός τρόπος για να διδάξετε νέο λεξιλόγιο. Αν κάνετε ερωτήσεις σε ένα παιδί που δεν μπορεί τις απαντήσει, δεν χρησιμοποιείτε ένα καλό τόπο για να του μάθετε νέες λέξεις.\nΟι ενήλικες μπορεί να κάνουν ερωτήσεις στα παιδιά με σκοπό να αρχίσουν έναν διάλογο. “Πόσο χρόνων είσαι;” “Που πας σχολείο;” “Ποιος σου πήρε αυτό το φόρεμα;” Οι ερωτήσεις είναι μια θαυμάσια τεχνική για να αρχίσετε συζήτηση με παιδιά που έχουν καλές γλωσσικές δεξιότητες αλλά δεν είναι καλός τρόπος για να αρχίσεις διάλογο αν το παιδί δεν έχει καλές γλωσσικές δεξιότητες γιατί το παιδί δεν μπορεί να απαντήσει και αισθάνεται άσχημα. Αν είναι να κάνετε ερωτήσεις, κάντε αληθινές ερωτήσεις: Στην φυσική, καθημερινή συζήτηση, ρωτήστε το παιδί σας, μόνο αν το παιδί γνωρίζει την απάντηση και εσείς δε γνωρίζετε την απάντηση. “Θέλεις χυμό ή γάλα;” είναι μια αληθινή ερώτηση.\n“Τι χρώμα είναι αυτό;” είναι ένα μίνι τεστ, επειδή εσείς ξέρετε ήδη τι χρώμα είναι αυτό. Αποφύγετε τις ερωτήσεις μίνι τεστ. Υπάρχουν πολλά παιχνίδια μέσα από τα οποία μπορείτε να βοηθήσετε τα παιδιά να μάθουν νέο λεξιλόγιο, και θα δείτε πολύ καλύτερα αποτελέσματα μέσα από το παιχνίδι. 3. Δείξτε Στο Παιδί Σας Τι Εννοείτε. Τα παιδιά που έχουν δυσκολία στην κατανόηση της γλώσσας συχνά παρατηρούν τι κάνουν οι άλλοι πολύ προσεχτικά – τουλάχιστον όταν είναι κάτι που τα ενδιαφέρει. Αν πρόκειται να δείξετε στο παιδί σας κάτι, μπορείτε να πείτε “Δες”. Θα πρέπει να λέτε “Απλά Δες! Θα σου δείξω” τόσο συχνά που το παιδί θα συντονίζεται κατευθείαν μόλις το πείτε αυτό και θα προσέχει τι κάνετε μετά.\nΘα διδάξετε στο παιδί σας να κοιτάει, όταν του του λέτε να κοιτάει και αμέσως μετά κάνετε πολύ ενδιαφέροντα πράγματα. Μπορείτε επίσης κάποιες φορές να κάνετε επίδειξη του νοήματος των λέξεων με το να μιλάτε για αυτά που κάνετε. Πχ. “Εδώ είναι ο χυμός. Η Μαμά θα στίψει χυμό. Μόνο τόσο λίγο. Όχι πάρα πολύ. Ω! Θες κι άλλο. Μπορείς να πεις “Κι άλλο χυμό”. Η Μαμά θα στίψει λιγο χυμό. Κι άλλο; Έχεις διψάσει. Η Μαμά θα στίψει ΠΟΛΥ!” Αυτή η στρατηγική λέγεται Παράλληλη Συζήτηση. Είναι όταν μιλάς για αυτά που κάνεις, την ώρα που τα κάνεις. Θυμηθείτε τον Κανόνα του Αντίχειρα ωστόσο και μην χρησιμοποιείτε προτάσεις που είναι πολύ μεγάλες σε μήκος.\nΕίναι εντάξει, παρεμπιπτόντως να μιλάμε στο τρίτο πρόσωπο με αυτόν τον τρόπο, αποκαλώντας τον εαυτό σας Μαμά ή Μπαμπά από το να χρησιμοποιείτε την αντωνυμία “Εγώ” επειδή πολλά αυτιστικά παιδιά μπλέκονται πολύ με το ποιος είναι ο “Εγώ” και ποιος είναι ο “Εσύ”. Είναι πολύ πιο ξεκάθαρο για ποιον μιλάτε αν χρησιμοποιείτε αυτόν τον τύπο ομιλίας όταν μιλάτε σε μικρά αυτιστικά παιδιά. Άρθρο από τον Jim SinclairΤις είδα μόλις έστριψα στην άκρη του διαδρόμου στο σούπερ-μάρκετ: δύο γυναίκες, η μία μεσήλικας, η άλλη έφηβη ή λίγο πάνω από 20 χρονών.\nΘα μπορούσαν να είναι μια μητέρα με την κόρη της, να στέκονται εκεί στο διάδρομο και να διαλέγουν προσεχτικά τα προϊόντα στα ράφια. Αλλά με την άκρη του ματιού μου φευγαλέα έπιασα αμέσως κάτι στην νεαρή γυναίκα, απλά με μια σύντομη ματιά που της έριξα, που στεκόταν εκεί με τη μητέρα της.Μετά καθώς πέρασα, άκουσα την μητέρα να ρωτά “Λοιπόν, σου άρεσε αυτό που φάγαμε για βραδινό απόψε;””Ναι”, η κόρη της απάντησε. Και ξανά, “ναι”. Και μερικά ακόμη, “ναι, ναι, ναι, ναι”, ενώ τα χέρια της χτυπούσαν τη λαβή του καροτσιού σε συγχρονισμό με την τραγουδιστή ομιλία της.Η μητέρα της είπε να το σταματήσει αυτό. Σταμάτησε. Δεν γύρισα πίσω να τις κοιτάξω, αλλά συνέχισα να περπατάω μέχρι την άλλη άκρη του διαδρόμου.Μετά σταμάτησα και γύρισα, όχι προς τα πίσω για να κοιτάξω προς το μέρος τους, αλλά στο πλάι, σαν να κοιτούσα προς τα ράφια.\nΟι γυναίκες μιλούσαν χαμηλόφωνα μεταξύ τους. Δεν μπορούσα να πιάσω τις λέξεις της μικρής. Αλλά μπορούσα να ακούσω τον ρυθμό τους και τον τόνο της φωνής της, και τότε κατάλαβα, την αναγνώρισα ότι ήταν μία από εμάς.Δεν τις κοίταζα, αλλά αυτές με κοίταζαν. Το σκύλο μου κοίταζαν στην πραγματικότητα. Μπορούσα να το αντιληφθώ αυτό από τις λέξεις της μητέρας. Καθώς έστριψα και ο σκύλος κινήθηκε για να βρεθεί πάλι στο πλάι μου, μπορούσαν να δουν την φορεσιά του που έγραφε “σκύλος σε υπηρεσία” (service dog). Η μητέρα εξηγούσε πόσο σημαντική είναι η φορεσιά για ένα σκύλο οδηγό.Κι έτσι, καθώς στεκόμουν εκεί στο διάδρομο, γνωρίζοντας ότι αυτές με κοιτάζουν, άφησα το σώμα μου να αρχίσει να ταλαντεύεται μπρος-πίσω ρυθμικά, άφησα τα χέρια μου να αρχίσουν να φτερουγίζουν. Όχι πάρα πολύ. Μόνο λίγο.\nΕίμαι σίγουρος ότι η μητέρα δεν το αντιλήφθηκε καθόλου.Μετά από λίγο έφυγα από το ράφι και ξεκίνησα να περπατάω προς την κατεύθυνση από την οποία είχα έρθει, πίσω προς το μέρος των δύο γυναικών. Αυτή τη φορά, ενώ ήμουν έτοιμος να προσπεράσω, η κόρη έκανε ένα βήμα μπροστά και πρότεινε το χέρι της προς το μέρος του σκύλου μου. Σταμάτησα. Ακούμπησε ελαφρά την παλάμη της στο σκύλο και είπε “Γεια”. Παλάμη. “Γεια”. Παλάμη. “Γεια”. Η μητέρα μου χαμογέλασε φιλικά στο πρώτο “Γεια”, αλλά μετά από μερικά ακόμη, το χαμόγελό της άρχισε να ξεθωριάζει. Στεκόμουν ακίνητος, χωρίς να μιλάω, ούτε να κοιτάζω κάποια από αυτές. Ήταν, σε αυτή την δεδομένη στιγμή, αυτό ακριβώς που ήθελα να κάνω.\nΠαρακολουθούσα τα χέρια της να αγγίζουν το σκύλο μου, και αυτό ήταν αρκετό και για τους δυο μας.Η μητέρα έβαλε ένα τέλος στο χάιδεμα, είπε στην κόρη της ότι ήταν αρκετό. μετά γύρισε σε μένα με άλλο ένα χαμόγελο, και σχολίασε, “Στην αρχή θα αρχίσει να τρέχει μακριά του με ουρλιαχτά, και μετά δε θα σταματάει να το χαϊδεύει.”Αυτό ήταν που ο ήχος των λέξεων έλεγε. Αλλά ο τρόπος που τα έλεγε, και ο τόνος της φωνής της καθώς τα έλεγε, και το βλέμμα της σε μένα καθώς τα έλεγε, αυτό που εννοούσε ήταν: “Είναι παράξενη και κάνει πράγματα που δεν έχουν νόημα. Εσύ κι εγώ το γνωρίζουμε καλύτερα. Μοιάζουμε εμείς οι δύο, αφού είμαστε διαφορετικοί από αυτήν.”Μετά πήραμε ο καθένας το δρόμο του: δύο άνθρωποι από τον ίδιο κόσμο, που συναντήθηκαν για λίγο με ένα κοινό ενδιαφέρον.\nΚι ένα τρίτο άτομο, ένας παρατηρητής, τόσο εκτός συντονισμού που ούτε καν κατάλαβε πόσο διαφορετική ήταν.O Jim Sinclair, είναι αυτιστικός, έχει B.A. στην Ψυχολογία και έχει ολοκληρώσει τις σπουδές του στην Αναπτυξιακή και Παιδική Ψυχολογία και στην Συμβουλευτική Αποκατάστασης. Ο Jim έχει εργαστεί επαγγελματικά με αυτιστικά παιδιά, εφήβους, και ενήλικες, και είναι ομιλητής και οργανωτής σε εκπαιδευτικά σεμινάρια για δασκάλους και για θεραπευτές αυτιστικών παιδιών. Ο Jim έχει επίσης μεγάλη εμπειρία στην αυτο-υπεράσπιση των αυτιστικών, έχοντας πρωτοπορήσει στην χρήση των σκύλων-οδηγών για αυτιστικούς ανθρώπους στα τέλη του 1980. Είναι συνιδρυτής του Autism Network International από το 1992 και είναι ο συντονιστής του από τότε. Έχει φτιάξει το Autreat, την πρώτη συνάντηση αυτιστικών, σχεδιασμένη από αυτιστικούς και για αυτιστικούς από το 1996, που γίνεται κάθε χρόνο. Τα γραπτά του Jim έχουν ευρέως αναπαραχθεί και μεταφραστεί σε διάφορες γλώσσες. Είναι ένας δημοφιλής και δυναμικός ομιλητής στα συνέδρια του αυτισμού στην Αμερική και σε όλο τον κόσμο.\nΔιαβάστε περισσότερα: http://www.gkordis.com/2018/05/blog-post_51.html#ixzz5G1w1cYSm


Αποτελέσματα Α1 ΕΠΣ Θράκης - Onsports.gr\nΒασίλης Πασλίδης\t15 Φεβρουαρίου 2011, 16:34\nΕΡΑΣΙΤΕΧΝΙΚΟ / Δόξα Προσκυνητών\t/ Ορφέας Ξυλαγανής\nΑποτελέσματα Α1 ΕΠΣ Θράκης\nΦουντώνει η μάχη στην Α1 ΕΠΣ Θράκης για το πολυπόθητο εισιτήριο που οδηγεί στην άνοδο.\nΤα βλέμματα όλων είναι στραμμένα στην μάχη ανάμεσα στον Αετό Αρριανών και στην Δόξα Σώστη, όπου έχουν μόλις ένα βαθμό διαφορά.\nΤην Κυριακή η ομάδα του Αετού Αρριανών επικράτησε στην έδρα του Ορφέα Ξυλαγανής με 2-4. Να θυμίσουμε ότι στην περίοδο του Ιανουαρίου, τα Αρριανά ενισχύθηκαν με τον παλιό μας γνώριμο από τον Πανθρακικό, τον Βραζιλιάνο αμυντικό Ρομπίνιο. Η έκπληξη της αγωνιστικής σημειώθηκε στον αγώνα της Νέας Καλλίστης με τον πρωτοπόρο Σώστη, όπου και αναδείχτηκαν ισόπαλοι με 1-1.\nΟι τρίτοι στη βαθμολογία Άγιοι Θεόδωροι μοιράστηκαν τους βαθμούς της ισοπαλίας με το Νέο Σιδηροχώρι αν και βρέθηκαν να προηγούνται στο σκορ με 0-2. Η ομάδα του ταλαντούχου τεχνικού, Αναστάσιου Μπόζη πλήρωσε το γεγονός ότι στο δεύτερο ημίχρονο αγωνίζονταν με δέκα παίκτες, με αποτέλεσμα να ισοφαρίσουν οι γηπεδούχοι.\nΑποτελέσματα 19ης αγωνιστικής Α1 ΕΠΣ Θράκης:\nΝέο Σιδηροχώρι - Προσκυνητές 2-2\nΝέα Καλλίστη - Σώστης 1-1\nΜίσχος - Κοπτερό 2-1\nΆγιοι Θεόδωροι - Αίγειρος 2-1\nΞυλαγανή - Αρριανά 2-4\nΜεσούνη - Ίασμος 3-0 α.α.\n3.Άγιοι Θεόδωροι 36\n7.Νέο Σιδηροχώρι 29\n10.Νέα Καλλίστη 16\n12. Ίασμος αποχώρησε


Οι Πόντιοι Σύρου κρατούν τις παραδόσεις | Pontos News\nΈρχονται νέα ποντιακά τραγούδια\n15 Νοέμβριος 2012, 11:01 - Τελευταία Ενημέρωση: 5 Σεπτέμβριος 2014, 21:39\nΤο έθιμο της Αγίας Βαρβάρας στο Σύλλογο Ποντίων και Βορειοελλαδιτών Σύρου\nΜία από τις σπουδαιότερες παρακαταθήκες, που μας άφησαν οι παλιότεροι είναι τα έθιμα. Στην Ελλάδα τα έθιμα υπάρχουν από την Ομηρική εποχή, διατηρήθηκαν δια μέσου των αιώνων, από γενιά σε γενιά, άγραφτα μόνο με την παράδοση. Από αρχαιοτάτων χρόνων τα έθιμα είναι ο καθρέφτης του Ελληνικού λαού. Βάσει αυτών κατόρθωσε να διατηρήσει ακμαίο το ηθικό του, και τον πολιτισμό του , σε χρόνους κατοχής και δουλείας, όταν το Ελληνικό Έθνος κινδύνευε με αφανισμό.\nΗ Θρακιώτικη ιδιαίτερα παράδοση έχει μια παρακαταθήκη από πληθώρα εθίμων, που έχουν την αφετηρία τους στα αρχαία χρόνια.\nΈνα από αυτά είναι το έθιμο της Βαρβάρας, που έχουμε την τύχη να το βιώνουμε μέχρι σήμερα μαζί με τους Θρακιώτες της Βέροιας. Το έθιμο της Βαρβάρας γιορτάζονταν στην περιοχή της Θράκης ανήμερα της Αγίας Βαρβάρας, στις 4 Δεκεμβρίου. Είναι πανάρχαιο έθιμο και θυμίζει την πανσπερμία. Το σιτάρι από τα αρχαία χρόνια κατέχει την πρώτη θέση στη διατροφή του λαού μας , γι' αυτό πολλά έθιμα συνδέονται με τη σπορά και το θερισμό, όπως αυτό που γιορτάζουμε σήμερα. Γίνεται χρονικά ακριβώς την περίοδο που έχει τελειώσει η σπορά του σιταριού κι ο σπόρος ξεκουράζεται στα σπλάχνα της γης. Τα αρχαία ακόμα χρόνια οι νοικοκυρές μοίραζαν γλυκό ζουμί από σιτάρι αυτήν την περίοδο θέλοντας να έχουν την εύνοια για μια επιτυχημένη σοδειά. Αργότερα, όταν οι Θράκες ασπάστηκαν τον Χριστιανισμό, συνέδεσαν το έθιμο με τη ζωή της Αγίας Βαρβάρας και του έδωσαν και το όνομά της.\nΣ΄ αυτό το σημείο αξίζει να πούμε λίγα λόγια για τη ζωή της Αγίας, όπως τα βρήκαμε στο Συναξάρι των αγίων.\nH Αγία Βαρβάρα έζησε τον 3ο αιώνα μ. Χ. Ο πατέρας της ήταν ένας από τους πιο πλούσιους ειδωλολάτρες της Ηλιουπόλεως και ονομαζόταν Διόσκουρος. Μοναχοκόρη η Βαρβάρα, διακρινόταν για την ομορφιά του σώματός της, την ευφυΐα και σωφροσύνη της. Στη χριστιανική πίστη κατήχησε και είλκυσε τη Βαρβάρα μια ευσεβής χριστιανή γυναίκα. Η Αγία Βαρβάρα όντας όμορφη γυναίκα, κλείστηκε από τον πατέρα της, όταν εκείνος έφυγε για ταξίδι, σε έναν πύργο, ούτως ώστε να μην μπορεί κανένας να τη δει. Κατά τη διάρκεια του εγκλεισμού της διδάχτηκε το Χριστιανισμό από μια ευσεβή Χριστιανή, που ήταν στην υπηρεσία της. Φεύγοντας ο πατέρας της άφησε εντολή να κατασκευαστεί ένα λουτρό στον πύργο και σε αυτόν να ανοιχτούν δύο παράθυρα. Η Αγία Βαρβάρα έδωσε εντολή να ανοιχτεί και ένα τρίτο, θέλοντας έτσι να μαρτυρήσει την πίστη της στον τριαδικό Θεό.\nΕκεί η Αγία ομολόγησε για μια ακόμη φορά την πίστη της και περιγέλασε τα είδωλα. Ο Έπαρχος θαυμάζοντας την ομορφιά της προσπάθησε στην αρχή να την μεταπείσει, βλέποντας όμως ότι εκείνη ήταν ανένδοτη την υπέβαλε σε μαρτύρια, περισσότερο για να την σώσει από την οργή του πατέρα της, που ήθελε να φονευθεί. Πληγωμένη και βαριά τραυματισμένη η Αγία φυλακίστηκε και στο κελί της εμφανίστηκε το βράδυ ο Χριστός, που θεράπευσε όλες τις πληγές της και την παρότρυνε να διατηρήσει την πίστη της. Ο Έπαρχος βλέποντας την άλλη μέρα την Αγία θεραπευμένη, αντί να πιστέψει κι αυτός στο Χριστό, διέταξε να συνεχιστούν τα βασανιστήρια της Αγίας Βαρβάρας. Ένα από αυτά ήταν και η περιφορά της στους δρόμους γυμνή. Όταν το άκουσε αυτό η μάρτυς προσευχήθηκε φλογερά στο Θεό και ο Θεός την άκουσε. Τα φορέματά της αφαιρούνταν, αλλά κατά τρόπο θαυμαστό, άλλα ωραιότερα αντικαθιστούσαν τα αφαιρούμενα. Μια γυναίκα, η Ιουλιανή, βλέποντας το θαύμα αυτό θέλησε να διακηρύξει και αυτή την πίστη της και να υπομείνει μαζί με την Αγία Βαρβάρα τα μαρτύρια. Έτσι κι έγινε, έως ότου ο Έπαρχος διατάξει τον αποκεφαλισμό και των δύο γυναικών. Ο πατέρας της Αγίας Βαρβάρας θέλησε να εκτελέσει με τα ίδια του τα χέρια την εντολή του Έπαρχου και έτσι η Αγία Βαρβάρα παρέδωσε το πνεύμα της στον Ιησού Χριστό μετά τον αποκεφαλισμό της από τον ίδιο της τον πατέρα. Η Ιουλιανή της Νικομήδειας μαρτύρησε μαζί με τη Βαρβάρα και τιμάται επίσης ως Αγία.\nΚατά την παράδοση, ενώ το ξίφος του πατέρα της έκοβε το κεφάλι της, η Θεία Δίκη με μορφή κεραυνού έκαψε τον άσπλαχνο πατέρα. Αυτόν τον τιμωρό κεραυνό, συμβολίζουν τα πυρά του πυροβολικού μας κι έχουν ως προστάτιδα την Αγία Βαρβάρα.\nΗ Αγία Βαρβάρα θεωρούνταν από τους κατοίκους της Θράκης προστάτιδα των παιδιών από τις κακές παιδικές ασθένειες και ιδιαίτερα της ευλογιάς που προκαλούσε πολλούς θανάτους στον παιδικό πληθυσμό. Γι' αυτό καθιέρωσαν στη γιορτή της , για να την "γλυκάνουν" να μοιράζουν γλυκό κολυβόζουμο, που το ονόμασαν "Βαρβάρα". Η παρασκευή της "Βαρβάρας" λέγεται ότι καθιερώθηκε από το εξής περιστατικό.\nΟ σατανικός νους του Διόσκουρου, είχε συλλάβει ένα σατανικό και αποτρόπαιο σχέδιο για την εξόντωση των Χριστιανών της περιοχής του. Κάλεσε όλους τους αρτοποιούς της περιοχής του και τους έδωσε εντολή να βάλουν δηλητήριο στο ψωμί που θα παρασκεύαζαν και οι πωλητές τροφίμων δηλητήριο στα τρόφιμα που θα πωλούσαν. Το μυστικό αυτό το έμαθε η κόρη του η Βαρβάρα, και ειδοποίησε τους χριστιανούς να μην αγοράσουν ψωμί και τρόφιμα, και να πορευτούν με τα υπολείμματα που είχαν στα σπίτια τους. Έτσι κάθε Χριστιανική οικογένεια μαγείρεψε ότι πρόχειρο της βρέθηκε στο σπίτι. Επειδή όμως τα τρόφιμα που τους είχαν απομείνει ήταν πολύ λίγα και κάθε είδος από μόνο του δεν έφτανε για μια σωστή μαγειριά, έβαλαν στην κατσαρόλα λίγο από όλα. Δηλαδή, λίγο στάρι, μερικά φασόλια, κουκιά, σταφίδες και ότι άλλο σχετικό είχαν, κι όλα μαζί τα μαγείρεψαν. Έτσι χάρη στη Βαρβάρα σώθηκαν και από τότε σε ανάμνηση αυτού του περιστατικού καθιερώθηκε στη γιορτή της να μαγειρεύουν το παρασκεύασμα αυτό που είναι γλυκό και φαγητό μαζί και λέγεται "ΒΑΡΒΑΡΑ"\nCIMG0305Στη Θράκη χρησιμοποιούν εννέα είδη για την παρασκευή της Βαρβάρας. (σιτάρι, μύγδαλα, καρύδια, ρόδια, σταφίδες, κανέλα, σουσάμι, ταχίνι και φρούτα ψιλοκομμένα, κυρίως μήλα σκληρά) Στην περιοχή της Μακράς Γέφυρας και της Αδριανούπολης για γούρι έριχναν μέσα 3 έως 4 κουκιά και όποιος τα έβρισκε θεωρούνταν καλότυχος.\nΗ "Βαρβάρα" παρασκευάζονταν την παραμονή της εορτής της Αγ. Βαρβάρας και μοιράζονταν ανήμερα της γιορτής της πρωί πρωί.\n"Και τότε έβλεπες από κάθε σπίτι να βγαίνουν παιδιά κρατώντας στα χέρια τους από το χερουλάκι τσίγκινα δοχεία με το γλυκό κολυβόζουμο και να το μοιράζουν στα σπίτια της γειτονιάς, απ' όπου επίσης έπαιρναν τη δική τους "Βαρβάρα" και την πήγαιναν χαρούμενα στο σπίτι τους. Ήταν εκείνη η μέρα γιορτή για τα παιδιά και κάθε χρόνο την περίμεναν με μεγάλη χαρά", διηγούνται με συγκίνηση ακόμη και σήμερα οι μεγαλύτεροι.\nΗ ατμόσφαιρα σ' όλο το χωριό ήταν εορταστική. Το σπίτι έπρεπε οπωσδήποτε να λάμπει από καθαριότητα και να είναι πανέτοιμο να δεχτεί κάθε επισκέπτη. Σ' ένα μεγάλο πανηγύρι στην καρδιά του Χειμώνα εξελίσσονταν τελικά η γιορτή της Αγίας Βαρβάρας στη Θράκη με τη Θρακιώτισσα γυναίκα φορώντας την παραδοσιακή θρακιώτικη φορεσιά να πρωτοστατεί στο όλο σκηνικό.\nΕπί πλέον, ο λαός μας συνέδεσε την ημέρα της γιορτής της Αγίας Βαρβάρας με τον ερχομό του χειμώνα και το κρύο που όλο και δυναμώνει: " Η Αγια-Βαρβάρα βαρβαρώνει, ο Αϊ-Σάββας σαβανώνει κι ο Αϊ-Νικόλας παραχώνει " ή "Αγιά Βαρβάρα μίλησε και Σάββας απεκρίθη ο Άη-Νικόλας έφτασε με χιόνια φορτωμένος".\nΓι' αυτό από τα παλιά χρόνια η γιορτή της Αγ. Βαρβάρας ήταν το χρονικό σημείο που σταματούσαν οι γεωργικές ασχολίες, αλλά και οι φροντίδες που είχαν σχέση με την καθαριότητα των σπιτιών. Και τις μεγάλες νύχτες του Δεκέμβρη οι γιορτές των Αγίων της εκκλησίας μας έδιναν την ευκαιρία στους ανθρώπους να ανταλλάξουν επισκέψεις και να απολαύσουν τη ζεστασιά των καλοστρωμένων σπιτικών.\nΔυστυχώς σήμερα από τη μια ο σύγχρονος τρόπος ζωής κι απ' την άλλη η εισβολή της τηλεόρασης στα σπίτια μας, έγιναν αιτία να απομακρυνθούμε από τα παραδοσιακά μας πρότυπα, να διακόψουμε τις κοινωνικές μας επαφές και σταδιακά να χάνουμε την πολιτιστική μας ταυτότητα και την ανθρωπιά μας. Ευτυχώς όμως , που υπάρχουν ακόμα άνθρωποι, οι οποίοι κόντρα στο ρεύμα των καιρών που τείνουν να αποκόψουν τον άνθρωπο από τις ρίζες του, αφιερώνουν ατελείωτες ώρες από τον ελεύθερο χρόνο τους στη διάσωση κα διάδοση της πολιτιστικής μας κληρονομιάς, δίνοντας μάχη με τη λήθη και την κοινωνική αδιαφορία και φροντίζοντας να μεταλαμπαδεύσουν την αγάπη τους αυτή στις νεότερες γενιές.\nΣυγχαίρουμε τις Θρακιώτισσες γυναίκες και τις ευχαριστούμε, που μέχρι σήμερα, κρατώντας την παράδοση από τις μητέρες τους, συνεχίζουν και τηρούν το έθιμο της "Βαρβάρας" και δίνουν έτσι την ευκαιρία σ' όλους εμάς τους υπόλοιπους να γνωρίσουμε το μεγαλείο της ελληνικής παράδοσης .


Πληροφορίες για το αεροδρόμιο Ακούρε από τη Skyscanner\nΠληροφορίες σχετικά με το αεροδρόμιο Ακούρε\nH Skyscanner έχει συγκεντρώσει και σας παρέχει χρήσιμες πληροφορίες σχετικά με το αεροδρόμιο Ακούρε . Διαβάσετε αναλυτικές πληροφορίες σχετικά με το αεροδρόμιο Ακούρε.\nΜπορείτε να βρείτε όλες τις πληροφορίες που πιθανώς χρειάζεστε σχετικά με τη τοποθεσία του αεροδρομίου, τους χάρτες διαδρομών,ποιες εταιρείες πραγματοποιούν πτήσεις προς το συγκεκριμένο αεροδρόμιο, τα στοιχεία επικοινωνίας του αεροδρομίου, καθώς και άλλα αεροδρόμια κοντά στο Ακούρε κλπ. Όλες οι χρήσιμες πληροφορίες σε ένα website!\nΕάν δεν έχετε κλείσει ακόμη τα εισιτήρια σας για Ακούρε, δοκιμάστε τη μηχανη αναζήτησης φθηνών αεροπορικών εισιτηρίων της Skyscanner για να βρέιτε τις προσφορές online, εύκολα, άμεσα και γρήγορα. Η Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) σε δευτερόλεπτα τις χαμηλές τιμές σε πτήσεις προς τον προορισμό της επιλογής του.\nΓια όσους θέλετε να προγραμματίσετε κάθε λεπτομέρεια γύρω από το ταξίδι σας προς το αεροδρόμιο Ακούρε, η Skyscanner ψάχνει και βρίσκει για εσάς τις πολύ καλές προσφορές και χαμηλές τιμές στις ενοικιάσεις αυτοκινήτων. Ρίξτε μία ματιά στις προσφορές της Skyscanner Ενοικίαση αυτοκινήτου.\nΑεροδρόμια κοντά στην περιοχή Ακούρε:\nΜπένιν Σίτι αεροδρόμιο (107km)\nΙμπαντάν αεροδρόμιο (154km)\nΙλορίν αεροδρόμιο (163km)\nΔιεθνές αεροδρόμιο Ασάμπα αεροδρόμιο (196km)\nΓουάρι αεροδρόμιο (198km)\nΠοιες εταιρείες πραγματοποιούν πτήσεις προς Ακούρε


ΕΛΓΑ: Ξεκινάει άμεσα η καταγραφή των καταστροφών εξαιτίας της κακοκαιρίας\nΆμεσες εκτιμήσεις σε όλες τις πληγείσες περιοχές από τη χθεσινή έντονη βροχόπτωση και κατά τόπους χαλαζόπτωση ζήτησε με εντολή του ο υφυπουργός Αγροτικής Ανάπτυξης και Τροφίμων, Βασίλης Κόκκαλης, από τον πρόεδρο του ΕΛΓΑ, Θεοφάνη Κουρεμπέ\nΜετά τα χθεσινά ακραία καιρικά φαινόμενα που έπληξαν το νομό Λάρισας, ο κ. Κόκκαλης κάλεσε, σύμφωνα με το ΑΠΕ-ΜΠΕ, εσπευσμένα στο γραφείο του σήμερα το πρωί τον κ. Κουρεμπέ, ώστε να κινηθούν τάχιστα όλες οι διαδικασίες καταγραφής και εκτίμησης των ζημιών, αλλά και αποζημίωσης των πληγέντων αγροτών.\nΌπως μεταδίδει το ΑΠΕ-ΜΠΕ, αύριο Παρασκευή, αναμένεται να ξεκινήσει η διαδικασία των εκτιμήσεων και στις υπόλοιπες περιοχές του νομού Λάρισας όπου παρουσιάστηκαν πλημμυρικά φαινόμενα αλλά και χαλαζόπτωση.\nΜετά τη συνάντησή του με τον πρόεδρο του ΕΛΓΑ, ο κ. Κόκκαλης δήλωσε πως «δυστυχώς ο καιρός δεν υπήρξε σύμμαχος των αγροτών και ειδικά σε καλλιέργειες όπως το κριθάρι, φαίνεται πως προκάλεσε ζημιές λίγο πριν από τη συγκομιδή».


Συνεχίζουμε λοιπόν σήμερα με το Β’ μέρος της έρευνάς μας με τίτλο «η 11η Σεπτεμβρίου της Ελλάδας» και προηγουμένως θα μου επιτρέψετε να κάνω κάποιες παρατηρήσεις. Στο πρώτο μέρος της έρευνας παρουσιάσαμε κάποιες άγνωστες πτυχές της ιστορίας και...\nαναφέραμε αρκετά γεγονότα της εποχής.\nΠολλα μυθιστορηματα διαβαζεις μεγαλε...\n6 Ιανουαρίου 2012 9:05 μ.μ.\nΠετάχτηκε η πορδή 9:05\n6 Ιανουαρίου 2012 9:24 μ.μ.\nΓραψε και αλλα ,βαλε μεσα Ματα χαρι Τζειμς μποντ, αν δεν εχεις Κισιγκερ,βαλε μια γερη δοση.Που ξερεις,ισως γυριστει ταινια\n6 Ιανουαρίου 2012 9:30 μ.μ.\nΚΑΛΑ ΕΝΤΑΞΕΙ...ΕΙΡΩΝΕΥΕΣΤΕ ΕΣΕΙΣ...\n6 Ιανουαρίου 2012 9:32 μ.μ.\nRE MEGALE, GRAPSE KAI KAMIA ASTYNOMIKH NOUVELLA... DIATHETEIS ASTEIREYTO TALENTO... KRIMA NA PAEI HAMENO...\n6 Ιανουαρίου 2012 9:42 μ.μ.\nΟ ΚΑΡΧΑΡΙΑΣ ΠΟΤΕ ΒΓΑΙΝΕΙ;\n6 Ιανουαρίου 2012 9:43 μ.μ.\nΔΕΝ ΠΙΣΤΕΥΕΤΕ Ε ; ΚΟΙΜΗΘΕΙΤΕ ΕΛΛΗΝΑΡΑΔΕΣ ΜΟΥ, ΟΝΕΙΡΑ ΓΛΥΚΑ !\n6 Ιανουαρίου 2012 9:51 μ.μ.\nΜπράβο παιδιά, βγάλτε ότι μπορείτε στη φόρα μπας και ξεστραβωθούν μερικοί...\nΤο θέμα είναι ότι κανείς ποτέ δεν μπήκε φυλακή για τίποτα.\n6 Ιανουαρίου 2012 9:54 μ.μ.\nΣωστό το άρθρο!!!!!!\n6 Ιανουαρίου 2012 9:56 μ.μ.


Καραδήμος: «Δεν... λέει κάτι το αποτέλεσμα, το σημαντικό είναι ότι ήρθε μέσα πολύ καλή εμφάνιση» - Sportcyclades.gr\nΚαραδήμος: «Δεν... λέει κάτι το αποτέλεσμα, το σημαντικό είναι ότι ήρθε μέσα πολύ καλή εμφάνιση»\nΔευτέρα, 18 Οκτωβρίου 2021 16:31\nΤο αποτέλεσμα στο τελευταίο τεστ πριν την έναρξη του πρωταθλήματος ήταν νικηφόρο για τον Φωστήρα, ο οποίος επιβλήθηκε του Εθνικού στο «Σπ. Γιαλαμπίδης» με σκορ 3-1.\nΤο σημαντικότερο, όμως, για τους κιτρινόμαυρους είναι πως αυτή η νίκη ήρθε μέσα από καλή εμφάνιση. Αυτό υπογράμμισε και ο Λουκάς Καραδήμος, σε σχόλιό του στο Soccerlive. «Την κατάλληλη στιγμή δείξαμε το πρόσωπο που θέλουμε να έχουμε. Θεωρώ πως είμαστε έτοιμοι γα την πρεμιέρα» τόνισε ο 47χρονος προπονητής και πρόσθεσε τον κύριο λόγο για τον οποίο αισθάνεται ικανοποιημένος: «Δεν... λέει κάτι το αποτέλεσμα. Το σημαντικό είναι ότι ήρθε μέσα πολύ καλή εμφάνιση. Δεν κοιτάζω τα αποτελέσματα, αλλά τη βελτίωση κάποιων παιδιών που είχαν έρθει από τραυματισμούς και έχουν ενσωματωθεί στην ομάδα».\nΣτο φιλικό της Κυριακής για την ομάδα του Ταύρου σκόραραν οι Καζβιρόπουλος, Μπουσβίμπα, και Δηλαβέρης. Ο Φωστήρας παρατάχθηκε ως εξής: Μποτωνάκης, Ιωαννίδης, Χριστοφιλέας, Τσουβαλτσίδης, Πεχλιβανίδης, Κασνέτσι, Σταύρου, Τσιώλης, Καζβιρόπουλος, Μπουσβίμπα, Μπερνιδάκης. Αγωνίστηκαν, επίσης, οι Πίσσας, Δηλαβέρης, Καρυτινός, Αρβανίτης, Κουλούρης.\nΠερισσότερα σε αυτή την κατηγορία: « Η ΕΠΟ στηρίζει ΕΠΣ Ηρακλείου και σωματεία Ηρακλείου και Εύβοιας Παπαματθαιάκης: «Η προσοχή μας είναι στραμμένη στο Κερατσίνι» »


Κάμερες ασφαλείας με τεχνητή νοημοσύνη σε 1.000 καταστήματα της Walmart – xOrisOria News\nΚάμερες ασφαλείας με τεχνητή νοημοσύνη σε 1.000 καταστήματα της Walmart\nΗ Walmart χρησιμοποιεί τεχνολογία computer vision για να παρακολουθεί τα checkouts και να αποτρέπει πιθανές κλοπές σε πάνω από 1.000 καταστήματά της, όπως επιβεβαίωσε η εταιρεία στο Business Insider.\nΤο πρόγραμμα παρακολούθησης (Missed Scan Detection, όπως αναφέρεται εσωτερικά) χρησιμοποιεί κάμερες για τον εντοπισμό λαθών/ σφαλμάτων κατά την ολοκλήρωση των αγορών. Οι κάμερες παρακολουθούν και αναλύουν δραστηριότητες σε επανδρωμένα και μη ταμεία. Όταν προκύψει πρόβλημα, όπως πχ να περάσει ένα αντικείμενο από scanner χωρίς να σαρωθεί, ενημερώνεται το προσωπικό ώστε να παρέμβει.\nΣκοπός του προγράμματος είναι να περιορίσει τις απώλειες από κλοπές, λάθη σε σαρώσεις, απάτες κ.α. Τα καταστήματα λιανικής στις ΗΠΑ θεωρείται πως είχαν απώλειες εσόδων της τάξης του 1,33% το 2017, που ανέρχονταν στα 47 δισ. δολάρια, σύμφωνα με τη National Retail Federation.\n«H Walmart κάνει μια πραγματική επένδυση για να διασφαλίσει την ασφάλεια των πελατών και συνεργατών μας» είπε η Λεμία Τζένκινς, εκπρόσωπος της Walmart. «Μέσα στα τελευταία τρία χρόνια, η εταιρεία έχει επενδύσει πάνω από μισό δισεκατομμύριο δολάρια σε μια προσπάθεια να εμποδίσει, μειώσει και αποτρέψει το έγκλημα στα καταστήματα και τους χώρους στάθμευσής της. Συνεχίζουμε να επενδύουμε σε ανθρώπους, προγράμματα και τεχνολογία για να κρατούμε τα καταστήματα και τις κοινότητές μας ασφαλείς».\nΗ Walmart άρχισε να χρησιμοποιεί την τεχνολογία Missed Scan Detection στα καταστήματά της πριν από δύο χρόνια, και μέχρι τώρα φαίνεται να λειτουργεί κανονικά, καθώς οι απώλειες έχουν μειωθεί στα καταστήματα όπου χρησιμοποιείται, σύμφωνα με τη Τζένκινς.


Κούκλα μου νταλίκα μου – ΓΚΡΕΚΑ\nHome > FEATURES > ΡΕΠΟΡΤΑΖ > Κούκλα μου νταλίκα μου\n«Η νταλίκα για τον ιδιοκτήτη είναι το δεύτερό του σπίτι για αυτό και τέτοια περιποίηση πιστεύω. Ένας επαγγελματίας οδηγός τις πιο πολλές μέρες εκεί τις περνάει. Και φανταστείτε τους φορτηγατζήδες που δουλεύουν Ελλάδα – Εξωτερικό», λέει στο ΓΚΡΕΚΑ ο διοργανωτής του 3ου διαδικτυακού Διαγωνισμού του Ομορφότερου Φορτηγού της Ελλάδας ο οποίος πραγματοποιήθηκε αυτές τις μέρες στο Facebook και ανέδειξε τα ομορφότερα φορτηγά που κυκλοφορούν στην ελληνική άσφαλτο.\nΟ διαγωνισμός γίνεται στο πλαίσιο της σελίδας «Τα ομορφότερα φορτηγά της Ελλάδας» στην οποία οι οδηγοί μπορούν να μοιραστούν φωτογραφίες από τα φορτηγά τους, για να γίνει μία καταγραφή των οχημάτων αλλά και για να μπορέσει να τα δει όσο περισσότερος κόσμος γίνεται. «Από τον πρώτο μήνα που ξεκινήσαμε δημιουργήσαμε τον διαδικτυακό Διαγωνισμό. Στον πρώτο Διαγωνισμό η συμμετοχή ήταν πολύ μεγάλη, και στον δεύτερο επίσης. Οι Διαγωνισμοί μας γίνονται κάθε μήνα. Στον 3ο Διαγωνισμό που πραγματοποιήθηκε στις 29/4 δήλωσαν συμμετοχή περίπου 1.000 άτομα. Είναι πάρα πολύ μεγάλη η συμμετοχή και καθημερινά μας στέλνουν φωτογραφίες για να συμμετέχουν και καινούριοι ιδιοκτήτες. Είμαστε πολύ χαρούμενοι για αυτό».\nΑκολουθούν φωτογραφίες με τους νικητές και τους υπόλοιπους συμμετέχοντες του διαγωνισμού, τα καλύτερα σχόλια που έγιναν στο Facebook και μια μικρή συνέντευξη του διαχειριστή της σελίδας.\nΟ νικητής διαγωνισμού το Volvo του ΒΑΣΣΗ.\n«Ωραίο χρώμα, καθαρές γραμμές. Χαμηλό όσο πρέπει και καθαρό», «από κοντά είναι πολύ πιο όμορφο..»\nΔεύτερη θέση το Scania του ΚΟΥΤΣΟΜΗΤΗ – Theodora\n«Πένα!!», «MOUNARA», «Τούμπανο η Θεοδώρα!»\nΓιατί πιστεύετε ότι ασχολείται ο κόσμος με αυτό;\nΟ κόσμος ασχολείται γιατί είναι κάτι που πραγματικά αγαπάει. Ένας φορτηγατζής θέλει να τον μάθει ο κόσμος και έτσι όσο μπορεί το προσπαθεί. Θα βάλει το φορτηγό σε διαδικτυακούς διαγωνισμούς θα το πάει σε καλλιστεία και όπου αλλού μπορεί. Ο κόσμος ξεχωρίζει το όμορφο και το άσχημο. Και εδώ κάπως έτσι είναι. Η Ελλάδα έχει πάρα πολλά όμορφα φορτηγά που ξεχωρίζουν.\nΤι κάνει ένα φορτηγό όμορφο;\nΑξεσουάρ για τα φορτηγά είναι τα led, οι αερογραφίες, το ντύσιμο εσωτερικά και η μπάρα.\nΥπάρχει ανταγωνισμός μεταξύ των ιδιοκτητών;\nΕννοείται πως υπάρχει ανταγωνισμός. Ο κάθε φορτηγατζής θέλει να κερδίσει στα καλλιστεία το δικό του φορτηγό. Στους προηγουμένους διαγωνισμούς κέρδισαν, το VOLVO του Γιώργου Κεσκίνη και στον δεύτερο το SCANIA του Δημήτρη Κοντού. Είναι δυο φορτηγά πολύ όμορφα και κάθε άνθρωπος θα τα ζήλευε.\n«King of the road says you’re moving too slow λεμενς, τσιτα τα γκαζια!», «Θαύμα της μηχανικής στα βαρέα οχήματα. Ικανό να αντέξει τους σκληροτράχηλους δρόμους της επαρχίας», «Κιμπάρικο κομμάτι..»\n«Πολύ χεβυ μέταλ το εργαλείο αυτό, μπράβο», «πολύ ωραίο φορτηγό ,θα ήθελα να το φασώσω», «Η ωμή δύναμη που δημιουργείται απο τους τυφώνες».\n«τον έχω φάει στο Αντίρριο με 5η κατεβασμένη και μαλλιά Λίτσα Γιαγκούση στην καμπίνα», «PANEMORFO!»\n«ΤΡΕΝΟ!!!», «omg dat shit is so rad!!!!!!»\n«μου κάνεις πλάκα»\n«να μπαίνεις στα Τέμπη τέζα με την δεξαμενή να μπαλαντζάρει στα ανάποδα», «Πραγματικά όμορφο και μίνιμαλ»\n«ωραία σχάρα», «MMMM KOKKINO ERGALEIO», «ell diavolo»\n«Princess», «Ένα από τα πιο όμορφα στολίδια του χωριού», «Κούκλα η προιγκιπέσσα!!!!!!!!», «πένα η μάρκα λέμε!!πάσα δύναμη!», «mhpws prepei na gnwristeite me th THEODWRA??»\n«Όλα τα λεφτά.!!είμαι σοφέρ ξέρω κάτι παραπάνω», «Οικογενια.ΠΑΟΚ..&skanla»\n«popopopo trelane mas», «TI MWRO EINAI TOUTO», «Τρέλα το πορνίδιο .. Για πολλά like!!!!»\nΤι δυσκολίες αντιμετωπίζει ένας φορτηγατζής;\nΑυτήν την εποχή είναι πολύ δύσκολα για έναν φορτηγατζή. Είναι πολλά τα προβλήματα που τον βαραίνουν. Κάθε χρόνο θέλει συντήρηση το φορτηγό και στον δρόμο έχουν να πληρώσουν πολύ ακριβά διόδια και άλλα πολλά. Και όλο αυτά συν το γεγονός ότι είναι μια από τις ποιο επικίνδυνες δουλειές. Κάθε χρόνο γίνονται πολλά ατυχήματα με φορτηγά. Εδώ θα ήθελα να σας πω πως ότι αν γίνει ένα ατύχημα φορτηγού με αυτοκίνητο σχεδόν πάντα την ευθύνη την ρίχνουν στον φορτηγατζή και πολλές φορές άδικα αυτό έχει σαν αποτέλεσμα να τους έχει βγει κακό όνομα.\nΣτις 9-10 Μαΐου ο πανελλήνιος σύλλογος φίλων φορτηγού θα πραγματοποιησεί Truck Show στον αυτοκινητόδρομο των Σερρών.